Balkan, Evropska unija, politika: Koje poruke Šarl Mišel donosi Beogradu, Tirani i Sarajevu - CITY SMART | Vesti bez ulepšavanja\nŠarl Mišel je pre funkcije predsednika Evropskog saveta bio belgijski premijer\nU trodnevnu posetu Balkanu stiže predsednik Evropskog saveta Šarl Mišel, posle brojnih poseta nemačkih i briselskih zvaničnika prethodnih nedelja.\nŠef evropskog tela koje definiše opšti politički pravac i prioritete Unije na turneji prvo će posetiti Beograd.\nOčekuje se da Mišel od Srbije zatraži da uvede sankcije Rusiji.\n„On će verovatno insistirati na tome da je Srbija, kao zemlja kandidat, u obavezi da se pridruži evropskim partnerima.\n„Dijalog Kosova i Srbije je trenutno veoma niskog prioriteta za EU i očekujem da će se ova tema u najboljem slučaju pokrenuti na marginama”, kaže Nataša Vunš, profesorka evropskih integracija na Fakultetu političkih nauka Univerziteta u Parizu.\nNaredne dve stanice šefu Evropskog saveta biće u petak Albanija, a u subotu Bosna i Hercegovina.\n„Progutali ime”, a datuma nema: Kako su se Makedonci naljutili na Brisel\nKako je najavljeno, Mišel će tokom boravka u Beogradu posetiti Naučno-tehnološki park sa predsednikom Aleksandrom Vučićem i premijerkom Anom Brnabić, a kasnije će imati sastanak sa predsednikom i zajedničku konferenciju za medije.\nSankcije Rusiji – pitanje svih pitanja\nDa će sankcije Rusiji biti ključna tema sastanka za srpskim zvaničnicima, smatra i Vladimir Međak iz Evropskog pokreta u Srbiji.\n„To je u ovom trenutku u Evropi pitanje svih pitanja, sve ostalo dolazi posle toga, ali ne znači da će druga pitanja da odu.\n„U paket pitanja na Zapadnom Balkanu spada Kosovo, granice, ulazak u članstvo EU, pa i ulazak u NATO, posle najave Finske i Švedske da će se priključiti”, kaže Međak za BBC.\nOd zemalja Zapadnog Balkana u NATO alijansi nisu Srbija, Bosna i Hercegovina i Kosovo.\nDva dana pošto je počela invazija Rusije na Ukrajinu zvanični Beograd je saopštio odluku da ne uvodi sankcije Rusiji i u tome istrajava već 80 dana.\nU međuvremenu se Srbija pridružila samo starom paketu evropskih sankcija.\n„Pokušaj Srbije da zadrži srednji put između približavanja EU uz zadržavanje posebnih odnosa sa Rusijom nemoguće je dugoročno održati.\n„Kao buduća država članica EU, ona će morati da poštuje obavezu da se uskladi sa spoljnom politikom EU i ne može da teži očuvanju neutralnosti u ključnim spoljnopolitičkim pitanjima kao što je ruska agresija na Ukrajinu”, napominje profesorka Vunš.\nUsklađivanje spoljne politike je deo pregovaračkog poglavlja 31 na putu ka EU.\n„Poslednji voz za Evropu”: Hoće li rat u Ukrajini približiti Srbiju EU\nŠta je poručio Šarl Mišel?\nUoči posete Zapadnom Balkanu, Šarl Mišel je održao govor pred Evropskim ekonomsko-socijalnim komitetom, savetodavnim telom, u kom se osvrnuo na evropsku perspektivu regiona Zapadnog Balkana.\nNaveo je da proces proširenja treba da bude efikasniji i življi i da stvori novi zamah koje će podstaći reforme.\n„Rešenje bi moglo da leži u progresivnoj i postepenoj integraciji, već tokom procesa pristupanja. Više za više.\n„Na primer, kada neka zemlja ispuni neophodne standarde u datom sektoru, mogla bi aktivno da učestvuje i ima savetodavni glas u radu Saveta ministara zavisno od agende”.\nVučić je nedavno bio u poseti Nemačkoj gde je razgovarao sa kancelarom Olafom Šolcem\nZemlja bi se, kako je rekao, postepeno integrisala u akcije EU, kako se bude potvrđivala njena usaglašenost sa pravnim tekovinama Unije.\n„Primera radi, u određenim oblastima unutrašnjeg tržišta, roming zoni EU ili zajedničkom energetskom tržištu.\nA kada zemlja dostigne određena merila, takođe bi imala koristi od pristupanja evropskim programima i fondovima EU koji nude konkretne koristi njenim građanima”, izjavio je Mišel.\nPostojali bi i obrnuti procesi, dodao je.\n„Na primer, ako zemlja nazaduje u pogledu vladavine prava, određene beneficije integracije bi bile povučene”.\nProces evropskih integracija Zapadnog Balkana jako dugo traje, a o tome su govorili i francuski i nemački lider Emanuel Makron i Olaf Šolc.\n„Makron je prošle godine poručio da treba da se da neka vizija završetka tog procesa, da shvatimo da ne ide kako valja i da vidimo kako da ga završimo.\n„Da ne postane proces radi procesa, a mi smo na granici toga”, zaključuje Međak.\nMišelova poseta regionu usledila je posle predloga francuskog predsednika Emanuela Makrona da se stvori svojevrsna Evropska politička zajednica kako bi se saradnja sa susednim zemljama Evrope proširila izvan procesa pridruživanja koji je u teškoćama.\nFrancuski predsednik je sugerisao da bi Ukrajina mogla da se pridruži „paralelnoj evropskoj zajednici” kako bi omogućila zemljama koje nisu članice EU da i dalje imaju koristi od evropskih bezbednosnih struktura\nŠef Evropskog saveta uoči dolaska u Srbiju pozvao je i na stvaranje „Evropske geopolitičke zajednice” kako bi se produbila saradnja tokom zajedničkih izazova u Evropi.\nCilj posete je i da ublaži strahove da će nedavno pomenuta zajednica biti zamena za EU, kaže profesorka Nataša Vunš u pisanoj izjavi za BBC na srpskom.\n„Proces proširenja stagnira godinama i očekujem u najboljem slučaju vrlo mali napredak, na primer da se otvore dodatna pregovaračka poglavlja.\n„Umesto toga, očekujem da se Mišelova poseta usredsredi na održivost i poželjnost evropske (geo)političke zajednice i da pokuša da ubedi regionalne kolege da ovaj projekat neće zameniti, već dopuniti proces pristupanja”, napominje Vunš.\nPredsednik Evropskog saveta objavio je da će u junu organizovati sastanak lidera zapadnobalkanske šestorke sa šefovima država ili vlada članica EU.\nSastanak lidera EU i Zapadnog Balkana biće održan 23. juna ujutru, uoči zasedanja Evropskog saveta, naveo je Mišel.\nU pregovorima sa EU od zemalja Zapadnog Balkana najdalje su odmakle Crna Gora i Srbija, dok Severna Makedonija i Albanija i dalje čekaju početak.\nBosna i Hercegovina i Kosovo nisu još blizu toga.\nPriština podnela zahtev za prijem u Savet Evrope, Srbija tvrdi da su četiri države povukle priznanje Kosova\nVladimir Međak ne očekuje da se projekat Evropske zajednice odnosi na zemlje Balkana.\n„Kako sam ja razumeo, onaj ko je započeo pregovore nastavlja dalje”, kaže on.\nKako kaže, taj projekat je verovatno namenjen Ukrajini, Moldaviji i Gruziji.\n„To ne znači alternativu članstvu, već neko premošćavanje do momenta spremnosti za članstvo.\n„Oni (Brisel) verovatno žele nešto da ponude Ukrajini, ali nije jednostavno, jer ni pre rata nije bila spremna za članstvo”, kaže Međak.\nTirana i Sarajevo su sledeće dve destinacije Šarla Mišela.\n„U Bosni će poruka biti da nema cepanja BiH i da priča o secesiji mora da se zaustavi, s obzirom da je rat u Ukrajini, mi smo pozadina zapadnog fronta i oni će pokušavati na svaki način da stabilizuju prostor i smire”, ističe Međak.\nKo je Šarl Mišel?\nŠarl Mišel, koji ima 46 godina, postavljen je na mesto premijera Belgije u oktobru 2014. godine, posle formiranja desničarske koalicije, čime je postao 38. najmlađi premijer zemlje od 1841.\nČetiri godine kasnije ponudio je ostavku, kada je izgubio podršku koalicionog partnera zbog njegove podrške migrantima.\nNa mestu predsednika Evropskog saveta nalazi se od 2019. godine.\nEvropski savet okuplja šefove država i vlada članica Evropske unije, ministre spoljnih poslova, kao i predsednika Evropske komisije.


Objavljen Izvještaj o reviziji Godišnjeg konsolidovanog finansijskog izvještaja Demokratske Crne Gore za 2020. godinu\nPodgorica, 12. oktobar 2021. godine – Državna revizorska institucije je izvršila finansijsku reviziju Godišnjeg konsolidovanog finansijskog izvještaja i reviziju pravilnosti poslovanja Demokratske Crne Gore za 2020. godinu.\nNadležni Kolegijum DRI u sastavu: senator Nikola N. Kovačević – rukovodilac Kolegijuma i senator dr Branislav Radulović - član Kolegijuma izražava pozitivno mišljenje na finansijsku reviziju Godišnjeg finansijskog izvještaja i pozitivno mišljenje sa skretanjem pažnje na reviziju pravilnosti poslovanja Demokratske Crne Gore za 2020. godinu.\nRevizijom je utvrđeno da je Partija za potrebe prikupljanja sredstava za finansiranje izborne kampanje za lokalne izbore održane 30. avgusta 2020. godine u 3 opštine (Budva, Kotor i Andrijevica) otvorila jedan žiro račun, iako je Zakonom o finansiranju političkih subjekata i izbornih kampanja propisano da politički subjekt u svrhu prikupljanja sredstava za finansiranje troškova izborne kampanje otvara posebni žiro račun kod Institucije ovlašćene za poslove platnog prometa. Partija je angažovala 8 izvršilaca po ugovoru o dijelu (uz isplaćene neto naknade u ukupnom iznosu od 4.055,00€), za vršenje poslova sređivanja partijske dokumentacije za potrebe opštinskih odbora, iako isti po prirodi i opisu posla spadaju u poslove redovne djelatnosti Partije.\nPartija je u postupku revizije prezentirala Izvještaj o materijalno-finansijskom poslovanju za 2020.godinu u kojem su sadržani svi izvještajni podaci za finansijsko poslovanje ženske organizacije.\nRevizijom Godišnjeg konsolidovanog finansijskog izvještaja Demokratske Crne Gore za 2020. godinu, Državna revizorska institucija je izvršila kontrolu realizacije preporuka datih u Izvještaju o reviziji Godišnjeg finansijskog izvještaja za 2019. godinu. Revizijom je utvrđeno da je subjekt revizije realizovao sve preporuke koje su date u Izvještaju o reviziji Demokratske Crne Gore za 2019. godinu.\nKonačan Izvještaj o reviziji Godišnjeg konsolidovanog finansijskog izvještaja Demokratske Crne Gore za 2020. godinu je objavljen na zvaničnoj internet stranici Državne revizorske institucije.\nIzvještaj o reviziji Godišnjeg konsolidovanog finansijskog izvještaja Demokratske Crne Gore za 2020. godinu\nMore in this category: « DRI objavila Izvještaj o reviziji Godišnjeg finansijskog izvještaja Ministarstva odbrane za 2020. godinu\tObjavljen Izvještaj o reviziji Predloga zakona o završnom računu budžeta Crne Gore za 2020. godinu »


BH Gas obustavlja isporuku gasa? - Nekretnine Blog\nBH Gas obustavlja isporuku gasa?\nZbog velikog duga prema “BH gas” Sarajevo je u situaciji da ostane bez isporuke gasa\nZbog dugova prema javnom preduzeću “BH gas“, već do kraja godine može biti dovedena u pitanje isporuka gasa za Kanton Sarajevo, a s ovim problemima već se suočavaju pojedine industrijske zone i škole u BiH koje koriste usluge ove kompanije.\nU direkciji “BH gasa“, dugovi neplatiša već se mjere u desetinama miliona KM i prijete da se odraze na samo poslovanje kompanije. Zbog cijele situacije dovedena je u pitanje egzistencija kompanije i njene obaveze prema ruskom isporučiocu plina. U “BH gasu” navode da su samo dugovi “Sarajevogasa” prema njima do aprila ove godine iznosili i do 60 miliona KM, dok je, zbog proglašenja stečaja u Tvornici glinice “Birač” iz Zvornika ostalo oko 24 miliona KM duga prema “BH Gas-u”. “BH gas” potražuje oko 41 milion KM duga koji se odnosi na isporuke plina od februara ove godine do danas.\nUkoliko se ne poduzmu hitne mjere i aktivnosti nadležnih na rješavanju naplate od “Sarajevogasa” i osiguranja njihove potrošnje za četvrti kvartal 2013. godine, putem izdavanja bankovne garancije, može biti dovedena u pitanje dalja isporuka prirodnog gasa za Kanton Sarajevo objasnili su iz “BH Gasa”.\nOva kompanija, putem javnog natječaja, namjerava podići oko 10 miliona KM revolving kredita za plaćanje obaveza ruskom isporučiocu.\nSada je sve više problema i sa isporukom gasa prema nekim drugim regijama u BiH. Od početka grijne sezone u OŠ “Desanka Maksimović” iz Čelopeka i Tehničkom školskom centru (TŠC) u Karakaju, u regiji Zvornika, nastava traje 30 minuta. Razlog je zavrnuto grijanje, a ove su škole locirane u nizu industrijske zone Fabrike glinice “Birač”, kojoj je gas isključen, zbog dugova.\nDirektori ovih škola se nadaju da će uskoro dobiti grijanje, isto kao što se i “BH Gas” da će dužnici izmiriti dugove.\nTags: BH gas, isporuke gasa


Predsednik Narodne skupštine Ivica Dačića sazvao je, na zahtev 236 narodnih poslanika, Deseto vanredno zasedanje Narodne skupštine Republike Srbije u Dvanaestom sazivu za sredu, 28. jul 2021. godine, sa početkom u 10.00 časova.\nDeveto vanredno zasedanje Narodne skupštine Republike Srbije u Dvanaestom sazivu\nPredsednik Narodne skupštine Ivica Dačić sazvao je Deveto vanredno zasedanje Narodne skupštine Republike Srbije u Dvanaestom sazivu, za sredu, 21. jul 2021. godine, sa početkom u 10.00 časova.\nOsmo vanredno zasedanje Narodne skupštine Republike Srbije u Dvanaestom sazivu\nPredsednik Narodne skupštine Ivica Dačić sazvao je, na zahtev 233 narodna poslanika, Osmo vanredno zasedanje Narodne skupštine Republike Srbije u Dvanaestom sazivu, za utorak, 13. jul 2021. godine, sa početkom u 10.00 časova.\nSedmo vanredno zasedanje Narodne skupštine Republike Srbije u Dvanaestom sazivu\nPredsednik Narodne skupštine Republike Srbije Ivica Dačića sazvao je Sedmo vanredno zasedanje Narodne skupštine Republike Srbije u Dvanaestom sazivu za utorak, 6. jul 2021. godine, sa početkom u 10.00 časova.\nŠest vanredno zasedanje Narodne skupštine Republike Srbije u Dvanaestom sazivu\nŠesto vanredno zasedanje Narodne skupštine Republike Srbije u Dvanaestom sazivu\nPredsednik Narodne skupštine Republike Srbije Ivica Dačića sazvao je Šesto vanredno zasedanje Narodne skupštine Republike Srbije u Dvanaestom sazivu za sredu, 23. jun 2021. godine, sa početkom u 10.00 časova.\nPeta posebna sednica Narodne skupštine Republike Srbije u Dvanaestom sazivu\nPredsednik Narodne skupštine Ivica Dačić sazvao je Petu posebnu sednicu Narodne skupštine Republike Srbije u Dvanaestom sazivu za utorak, 22. jun 2021. godine, sa početkom u 12 časova.\nPeto vanredno zasedanje Narodne skupštine Republike Srbije u Dvanaestom sazivu\nPredsednik Narodne skupštine Ivica Dačića sazvao je Peto vanredno zasedanje Narodne skupštine Republike Srbije u Dvanaestom sazivu za sredu, 16. jun 2021. godine, sa početkom u 10.00 časova.\nČetvrto vanredno zasedanje Narodne skupštine Republike Srbije u Dvanaestom sazivu\nČetvrto vanredno zasedanjе Narodne skupštine Republike Srbije u Dvanaestom sazivu\nPredsednik Narodne skupštine Republike Srbije Ivica Dačića sazvao je Četvrto vanredno zasedanje Narodne skupštine Republike Srbije u Dvanaestom sazivu za sredu, 9. jun 2021. godine, sa početkom u 10.00 časova.\nPrvo redovno zasedanje Narodne skupštine Republike Srbije u 2021. godini\nTrinaesta sednica Prvog redovnog zasedanja Narodne skupštine Republike Srbije u 2021. godini\nPredsednik Narodne skupštine Ivica Dačić sazvao je Trinaestu sednicu Prvog redovnog zasedanja Narodne skupštine Republike Srbije u 2021. godini, za utorak, 25. maj 2021. godine, sa početkom u 10.00 časova.\nPredsednik Narodne skupštine Ivica Dačić sazvao je Dvanaestu sednicu Prvog redovnog zasedanja Narodne skupštine Republike Srbije u 2021. godini za utorak, 18. maj 2021. godine, sa početkom u 10.00 časova.\nJedanaesta sednica Prvog redovnog zasedanja Narodne skupštine Republike Srbije u 2021. godini\nPredsednik Narodne skupštine Ivica Dačić sazvao je Jedanaestu sednicu Prvog redovnog zasedanja Narodne skupštine Republike Srbije u 2021. godini za utorak, 11. maj 2021. godine, sa početkom u 10.00 časova.\nDeseta sednica Prvog redovnog zasedanja Narodne skupštine Republike Srbije u 2021. godini\nPredsednik Narodne skupštine Ivica Dačić sazvao je Desetu sednicu Prvog redovnog zasedanja Narodne skupštine Republike Srbije u 2021. godini za četvrtak, 29. april 2021. godine, sa početkom u 10.00 časova.\nDeveta sednica Prvog redovnog zasedanja Narodne skupštine Republike Srbije u 2021. godini\nPredsednik Narodne skupštine Ivica Dačić sazvao je Devetu sednicu Prvog redovnog zasedanja Narodne skupštine Republike Srbije u 2021. godini za sredu, 21. april 2021. godine, sa početkom u 10.00 časova.\nPredsednik Narodne skupštine Republike Srbije Ivica Dačić sazvao je Osmu sednicu Prvog redovnog zasedanja Narodne skupštine Republike Srbije u 2021. godini, za četvrtak, 15. april 2021. godine, sa početkom u 10.00 časova.\nPredsednik Narodne skupštine Republike Srbije Ivica Dačić sazvao je Sedmu sednicu Prvog redovnog zasedanja Narodne skupštine Republike Srbije u 2021. godini, za utorak, 13. april 2021. godine, sa početkom u 11.00 časova.\nPredsednik Narodne skupštine Republike Srbije Ivica Dačić sazvao je Treću posebnu sednicu Narodne skupštine Republike Srbije u Dvanaestom sazivu, za utorak, 13. april 2021. godine, sa početkom u 10.00 časova.\nŠesta sednica Prvog redovnog zasedanja Narodne skupštine Republike Srbije u 2021. godini\nPredsednik Narodne skupštine Ivica Dačić, sazvao je Šestu sednicu Prvog redovnog zasedanja Narodne skupštine Republike Srbije u 2021. godini, za četvrtak, 8. april 2021. godine, sa početkom u 10.00 časova.\nPeta sednica Prvog redovnog zasedanja Narodne skupštine Republike Srbije u 2021. godini\nPredsednik Narodne skupštine Republike Srbije Ivica Dačić sazvao je Petu sednicu Prvog redovnog zasedanja Narodne skupštine Republike Srbije u 2021. godini, za utorak, 30. mart 2021. godine, sa početkom u 10.00 časova.\nČetvrta sednica Prvog redovnog zasedanja Narodne skupštine Republike Srbije u 2021. godini\nPredsednik Narodne skupštine Ivica Dačić sazvao je Četvrtu sednicu Prvog redovnog zasedanja Narodne skupštine Republike Srbije u 2021. godini za utorak, 23. mart 2021. godine, sa početkom u 10.00 časova.


Latinka Perović: Srbi ne poznaju dovoljno Rusiju | Republika Srpska\nNaslovna Srbija Latinka Perović: Srbi ne poznaju dovoljno Rusiju\nLatinka Perović: Srbi ne poznaju dovoljno Rusiju\nIstoričarka Latinka Perović ocenila je danas da Srbi ne poznaju dovoljno Rusiju i da tu državu razumevaju samo folklorno, a političke elite u Srbiji pokušavaju da „sede na dve stolice – i Rusija i EU“.“Rusija je za Srbiju kao fatamorgana.\nMi hoćemo u EU, ali pokušavamo da održimo balans čiji je nosilac bila Jugoslavija, ali koji Srbija danas ne može da preuzme“, rekla je Latinka Perović na okruglom stolu „Srbija u geostrateškom pozicioniranju Rusije“ u Novom Sadu.\nPrema njenim rečima Srbiju i Rusiju vezuje ideja „velike države“, za čije očuvanje se koriste i nasilni načini, te da srpsko-ruske odnose treba gledati kroz naučni pristup, racionalno i kroz različite dimenzije.\nBivša ambasadorka Srbije u Rusiji Jelica Kurjak kazala je da je Srbija uvek imala „problem sa identifikacijom“, a da je Rusija znala da iskoristi tu rastrzanost.“Srbija stalno sedi na te dve stolice – EU i Rusija, i mislimo da smo jako važni u tom sedenju, ali ustvari gubimo sebe“, kazala je ona.\nKako je objasnila, Srbija je danas „konglomerat političkih partija“ koje od uskih interesa ne vide celokupnu državu, a kao veliki problem u funkcionisanju države navela je i „da Srbija nikada do kraja nije sprovela reforme, a svoje reformatore je ili ubijala ili su se oni sami povlačili“.“Kao i Rusiji, i nama je stalno odgovarao jedan ‘gazda’, ma kako se on zvao.\nTa nespremnost da se iskorači u novo je suština i srpskog i ruskog identiteta“, dodala je Jelica Kurjak.\nEkonomski novinar Dimitrije Boarov ocenio je sa stanovišta ekonomske politike da je mišljenje da se treba okrenuti ruskom tržištu proizašlo iz „porasta proruskih idelogija i reklamerstva Rusije kao alternative u domaćoj politici“.“Javlja se sve više reklamera takvog koncepta, a činjenice govore nešto sasvim drugo.\nProšle godine izvoz Srbije u Rusiju iznosio je 726 miliona dolara, a 1990. godine je on iznosio 1,197 milijard dolara.\nI taj nivo iz 1990. godine nikada za sve ovo vreme nismo dosegli“, kazao je Boarov.\nDodao je da tako veliko tržište ne treba potcenjivati, ali da Srbija mora znati da je Rusija „u proseku zemlja siromašnih potrošača“.


Pokrenuta akcija za porodicu Đozo: Sedmomjesečna beba spava u ostavi - Klix.ba\nPokrenuta akcija za porodicu Đozo: Sedmomjesečna beba spava u ostavi\n24.12.2018. u 22:49\nUdruženje "Srce grada Goražda" pokrenulo je akciju za pomoć porodici Đozo u goraždanskom naselju Belvedere.\nKlix.ba je u više navrata pisao o teškoj životnoj situaciji ove porodice, koja već godinama živi u neuslovnim prostorijama kolektivnog centra, a nakon što su dobili građevinski materijal za gradnju kuće, nedostaje još 14 .000 KM kako bi materijal bio ugrađen.\nAdvija Đozo je u kolektivnom centru Belvedere kao samohrana majka odgojila dva sina. Jedan je nedavno stekao vlastitu porodicu pa Advija sada ima i sedmomjesečnog unuka. I dok beba sa roditeljima uglavnom provodi vrijeme u sobici koja je preuređena od ostave, 21-godišnji Dino, drugi Advijin sin je u teškom stanju jer ima usporen psihomotorni razvoj s elementima autizma. Njegovo zdravstveno stanje pogoršalo se u zadnjih pet godina, a majka Advija više puta je uputila apele da joj se pomogne da djeci osigura normalne uslove za život.\nPorodica na raspolaganju ima svega 398 KM invalidnine i 43 KM dječijeg dodatka mjesečno, te nije u stanju završiti gradnju kuće iako je njihova jedina želja da se konačno smjeste u siguran i uslovan dom.\n"Petočlana porodica Đozo živi u kolektivnom centru u veoma teškim uslovima. Potrebno im je 14. 000 KM za dovršetak gradnje kuće. Izvođač je započeo radove bez novca jer porodica nema ta sredstva. Majka Advija je 24 sata uz Dina koji ne može ostati sam ni trenutak, a stariji sin ima probleme sa srcem. Advija se također liječi od karcinoma. Molimo sve dobre ljude koji mogu da pomognu da se porodica useli u svoju kuću.Ova mala beba zaslužuje bolje mjesto za život kao i cijela porodica. Advija je veliki borac za svoju djecu. Pokažimo koliko imamo srca za ove ljude", stoji u apelu Udruženja "Srce grada Goražda".\nZa uplate iz BIH:NLB banka d.d Sarajevo\nZa uplate iz inostranstva: Banks name:NLB Banka d.d Sarajevo\nPrimalac:Udruženje Srce Grada Goražda, svrha:Za porodicu Đozo Goražde.\nGoražde porodica Đozo Udruženje Srce grada Goražda


Održane javne rasprave o nacrtima izmjene regulacionih planova, grad dobija novu stambenu zgradu - Zvornicki.ba\nOdjeljenje za prostorno uređenje Grada Zvornika organizovalo je dvije javne rasprave: o Nacrtu izmjene dijela Regulacionog plana užeg urbanog područja grada Zvornika i o Nacrtu izmjene dijela Regulacionog plana užeg urbanog područja grada Zvornika i dijela industrijske zone Birač-Karakaj.\nIzmjene se rade po zahtjevima fizičkih lica i odnose se na prostor oko motela „Laguna“ radi formiranja građevinske parcele i legalizacije dograđenog dijela ovog objekta, odnosno na dio ulice Patrijarha Pavla (desna strana ulice od postavljenog privremenog kioska do zgrade „Dekor“) radi planirane izgradnje višeporodičnog stambenog objekta.\nBoško Kojić, načelnik Odjeljenja za prostorno uređenje koje je nosilac pripreme izrade prostornih planova, istakao je da su prethodno organizovani javni uvidi u nacrte, te da na njih nije bilo primjedaba.\nRaspravama su prisustvovali predstavnici preduzeća od kojih je potrebno pribaviti mišljenja u procesu izrade ovih dokumenata i oni eventualne sugestije mogu do 30. novembra dostaviti na mejl: [email protected] ili na adresu Grad Zvornik, Svetog Save br.124, 75.400 Zvornik.\nNakon toga pristupiće se izradi prijedloga izmjena ova dva regulaciona plana koji će biti predmet rasprave i usvajanja na sjednici Skupštine grada.\nNosilac izrade izmjene dijela regulacionih planova je GP „Obnova“ Šamac.


Što bolja ocena, to veća plata! - Bor GRAD INFO\nŠto bolja ocena, to veća plata!\nurednik\t дец 1, 2018 650 0\nVrednovanje rada državnih službenika počinje 1. januara naredne godine i trajaće do kraja 2020. godine, predviđeno je izmenama Zakona o platama državnih službenika i nameštenika koje je Vlada usvojila prošle nedelje, a o kojima Skupština Srbije treba da raspravlja.\nNakon toga, u 2021. rukovodioci će doneti pisanu ocenu za svakog zaposlenog, a oni koji se dobro pokažu mogu da računaju na automatsko povećanje zarade.\nPo osnovu nagrađivanja, njihove plate tako bi mogle da budu uvećane za nekoliko hiljada dinara do 8.000 mesečno koliko bi, recimo, dobio viši savetnik, odnosno rukovodilac odeljenja za kadrove, pravne poslove, finansije ili komunikacije.\nKako je precizirano, državni službenik koji dve godine uzastopno dobije ocenu „naročito se ističe“, što znači da je prevazišao očekivanja, može da napreduje za dva platna razreda.\nZa jedan platni razred napreduje državni službenik kome je dve godine uzastopno, bez obzira na redosled, određena ocena „ističe se“ ili ocene „naročito se ističe“ i „ističe se„.\nZa jedan platni razred napreduje državni službenik kome je tri godine uzastopno određena ocena „dobar“ ili ocene „ističe se“ i „dobar„.\nDržavni službenik može da napreduje i premeštajem na više izvršilačko radno mesto u istom ili drugom državnom organu. Uslov je najmanje dva puta uzastopno određena ocena „naročito se ističe“ ili četiri puta uzastopno „ističe se“, kao i da postoji slobodno radno mesto i da državni službenik ispunjava uslove za rad na njemu.\nDržavni službenik je osoba koja radi u organima državne uprave, sudovima, javnim tužilaštvima, Republičkom javnom pravobranilaštvu, Skupštini, u organima koje bira Skupština, te u službama predsednika Republike, Vlade, Ustavnog suda…\nDržavni službenici nisu narodni poslanici, predsednik, sudije Ustavnog suda, članovi Vlade, sudije, javni tužioci, zamenici javnih tužilaca i druga lica koja na funkciju bira Skupština ili postavlja Vlada.


Veća zagađenost zraka, manje djece na zapadnom Balkanu - Portal 072info\nZagađen zrak jedan je od uzroka povećanja neplodnosti i sve veće stope steriliteta kod žena i muškaraca širom zapadnog Balkana. Time su posebno pogođene žene koje žive u zagađenim oblastima, jer uslijed zagađenja zraka mogu imati manje zdravih jajnih ćelija, time i nižu plodnost, dok je vantjelesna oplodnja manje uspješna, saopćeno je iz Centra za ekologiju i energiju u okviru kampanje “Ujedinjeni Balkan za čist zrak”.\nNavode da čestice prašine PM2.5 smanjuju plodnost kod žena za dva posto na svakih 10 µg/m3 prisustva tih čestica u zraku. Zagađeni gradovi širom regiona zapadnog Balkana imaju i više od 50 µg/m3 (PM2.5), što je duplo više od dozvoljenih godišnjih vrijednosti i može smanjiti plodnost i do 10 posto kod žena. Dnevne vrijednosti PM2.5 u pojedinim gradovima često prelaze i 200 µg/m3 što može povećati neplodnost kod žena uslijed zagađenja zraka i za više od 10 procenata.\nKod muškaraca zagađenje česticama prašine dolazi do testisa, gdje uzrokuje smanjenje proizvodnje sperme, manju pokretljivost spermatozoida i do češćeg pobačaja u trudnoći uslijed programirane smrti ćelija.\nNeplodnost i smanjenje prirodnog priraštaja predstavljaju važne faktore umanjenja brojnosti stanovništva u zemljama zapadnog Balkana i u stalnom su porastu. Naučna istraživanja potvrdila su da je učestalost pobačaja i mrtvorođenih beba značajno viša u periodu izlaganja zagađenom zraku. Studija iz 2010. koja je obuhvatila područje grada Labina u Hrvatskoj pokazuje da je učestalost pobačaja i mrtvorođenih beba u gradu bila značajno viša u periodu izlaganja zagađenom zraku iz obližnje termoelektrane na ugalj – u poređenju sa periodom kada takve izloženosti nije bilo. Sulfatna jedinjenja koja nastaju u procesu sagorijevanja uglja povećavaju i do 13 posto rizik od pobačaja, dok izloženost PM2.5 i PM10 česticama smanjuje stopu začeća, navodi se u saopćenju.\nZrak zagađen česticama prašine, teškim metalima, mikro i nano plastikom, kao i drugim zagađujućim materijama, dovodi do uvećane stope pobačaja i pored procesa vantjelesne oplodnje, jer zagađen zrak u laboratorijama za vantjelesnu oplodnju smanjuje procenat uspješnosti.\nKampanja “Ujedinjeni Balkan za čist zrak” poziva građane i građanke iz zemalja zapadnog Balkana da se priključe borbi kako bi zajedničkim snagama poboljšali kvalitet zraka, a time i smanjili neplodnost i unaprijedili zdravlje djece.\nKampanjom se zahtijeva da se hitno riješi hronični problem zagađenog zraka koji ubija zemlje zapadnog Balkana. Napuštanje upotrebe uglja za proizvodnju električne energije najbitnija je mjera za poboljšanje kvaliteta zraka, a važnu ulogu može imati zamjena ložišta u domaćinstvima ekološki čistijim rješenjima, solarni paneli na krovovima kuća i zgrada i projekti unapređenja energetske efikasnosti. Nadležne institucije trebalo bi da rade na politikama promovisanja zdrave trudnoće, kako bi se unaprijedilo znanje žena i muškaraca tokom trudnoće i kako bi buduće majke mogle bolje da zaštite sebe i plod. Vantjelesna oplodnja mora biti dostupna svima koji žele da imaju djecu. Uz to je potrebno obezbijediti visoko efikasne filtere za filtriranje zraka u zatvorenom prostoru, uz pravovremeno obavještavanje o zagađenosti zraka kako bi se izbjegavale aktivnosti na otvorenom onda kada je kvalitet zraka loš, navodi se u saopćenju.\nIz Centra za ekologiju i energiju smatraju da je jedna od mjera ublažavanja štetnog uticaja zagađenog zraka i smanjenje upotrebe plastike za jednokratnu upotrebu, naročito ambalaže koja ne podliježe reciklaži, kao i zamjena sintetičkih vlakana prirodnim.\nSvrha je da se spriječi emisija i unošenje mikro i nanoplastike, jer samo jedan ciklus pranja sintetičkog veša izbaci više od 700.000 vlakana, a zagađenje plastikom također utiče na neplodnost. Potrebno je poboljšati kapacitete dijagnostičkih centara kao i izvođenje zajedničkih studija koje će koristiti podatke praćenja i mjerenja posljedica zagađenog zraka na neplodnost, prijevremena rođenja, nastanak bolesti i smrtnost novorođenčadi u zemljama zapadnog Balkana, ističe se u saopćenju.\nCentar za ekologiju i energiju poziva građane da zajedno podrže život, priključe se solidarnoj borbi zapadnog Balkana i budu dio kampanje “Ujedinjeni Balkan za čist zrak”.\nViše informacija o kampanji može se naći na www.ekologija.ba ili www.ekoforumzenica.ba\nPrethodni članakSlažete li se sa listom: 10 najatraktivnijih turističkih mjesta u našoj zemlji (VIDEO)\nSljedeći članakCijene lete u nebo, poskupjela piletina u BiH, a bit će još i gore…\nOdržana javna rasprava na temu Dopunjenog zahtjeva za izdavanje okolinske dozvole privrednom društvu ArcelorMittal Zenica


Elixir Zorka – Elixir Agrar\nCategory: Elixir Zorka\nPostavio: Dejan Jocić U kategoriji: Elixir Zorka 0 Komentara\nZa vreme trajanja 85. Međunarodnog poljoprivrednog sajma, Elixir Zorka i Elixir Agrar su dočekivali goste u restoranu ’Panorama’ u okviru poslovnog objekta Elixir Group. U toku najveće i najznačajnije smotre agrara u centralnoj i jugoistočnoj Evropi, pozivu Elixir Group-e se odazvao veliki broj poslovnih saradnika i partnera. Mogli su uživati uz pesme tamburaškog orkestra, kao […]\nNakon proglašenja dobitnika Nagradne igre ’Elixir Zorka – Dobro za zemlju’ ekipa Elixir Agrara se uputila ka srećnom dobitniku traktora John Deere Aleksandru Bogosavljeviću. Traktor je stigao u Veliko Crniće u četvrtak 10. maja, na radost porodice Bogosavljević a najviše mladog poljoprivrednog proizvođača, dvadesetogodišnjeg Aleksandra. Među Aleksandrom i njegovom porodicom, bližim prijateljima i susedima vladalo […]\nProdukt menadžeri Elixir Agrar-a, uradili su veliki posao pred setvu jarih biljnih vrsta. Uspeli su da tokom tri meseca, obiđu 130 lokacija i održe stručne prezentacije o ishrani bilja. Njihovim prezentacijama koje su sadržale značajne informacije i savete o načinu i vremenu primene mineralnih i organskih đubriva, prisustvovalo je više od 9000 poljoprivrednih proizvođača. Interesovanje […]\nOvlašćeni distributeri Elixir Zorka mineralnih đubriva za tržište Bugarske, ’Elixir Bulgaria’ učestvovali su na 27. internacionalnom poljoprivrednom sajmu ’AGRA’ koji se održava u Plovdivu u Bugarskoj. Sajam je okupio veliki broj izlagača iz 24 zemlje. Veliko interesovanje posetioca privukao je i izlagački prostor Elixir Bulgarie, gde je predstavljen proizvodni asortiman mineralnih đubriva proizvedenih u Šapcu. […]\nElixir Zorka je tradicionalno početkom februara upriličila manifestaciju za svoje poslovne saradnike, koja je ove godine imala poseban značaj. U prisustvu brojnih zvanica, više od 450 ključnih kupaca iz Srbije i inostranstva, Elixir Zorka je obeležila i proslavila ’80 godina tradicije’. Još jednom, poslovni sistem Elixir Group, pokazao se kao pravi domaćin i upriličio bogat […]


Kon: Krizni štab dostavio premijerki predlog rigoroznijih mera - Izazov\nKon: Krizni štab dostavio premijerki predlog rigoroznijih mera\nNovi magazin\t 20. novembra 2020. 17:38\nČlan Kriznog štaba za suzbijanje epidemije koronavirusa Predrag Kon izjavio je da je medicinski deo tog tela uputio premijerki Ani Brnabić predlog „rigoroznijih“ mera od onih koje su na snazi i dodao da očekuje da će sutra biti zvanično saopšteno koje su to mere.\nKon je kazao da je medicinski deo Kriznog štaba na današnjoj sednici „insistirao da se ne može izaći sa sastanka bez rigoroznijih mera“.\n„Zato smo nastavili sa radom i napisali predlog koji je dostavljen predsednici Vlade Srbije i očekujem da će to sutra zvanično da se saopšti“, kazao je epidemiolog Kon za Radio televiziju Srbije (RTS).\nUpitan da li je moguće da Vlada Srbije ne prihvati predlog novih mera, Kon je rekao da to „teško može da se desi“.\nGovoreći o epidemiološkom riziku koji nosi prisustvo velikog broja građana na sahrani patrijarha Irineja, epidemiolog je rekao da je takav skup epidemiološki „neprihvatljiv“ u trenutnoj situaciji ali i dodao da je to nešto što „niko ne može da zabrani“.\n„Smrt patrijarha je teška za svakog građanina, posebno za pravoslavne vernike ali mi smo u sred situacije gde virus hara celom Srbijom a posebno Beogradom. Zato najlepše molim one koji imaju snažnu potrebu da odaju počast patrijarhu da koriste zaštitu, da vode računa o distanci a starije i posebno osetljive da ne dozvole rizik kakav će biti na sahrani“, kazao je Kon.\nOn je ponovio da je po rezultatima istraživanja Instituta za epidemiologiju Medicinskog fakulteta u Beogradu, oko 20,7 odsto građana Srbije steklo imunitet na koronavirus i ocenio da je ukupni imunitet sada „verovatno i veći“ jer se virus i dalje prenosi.\n„Nama sa ovim imunitetom nije potrebno da svi budu vakcinisani već je dovoljno blizu 50 odsto građana da se vakciniše“, kazao je Kon.\nDodao je da vakcinacija treba da bude obavezna za zdravstvene radnike jer su u stalnom kontaktu sa kovid pacijentima, kao i za pripadnike vojske i policije.\nOcenio je i da će se i tokom naredne godine „sigurno osećati posledice epidemije“ na povećanje broja građana sa drugim oboljenjima, ali i na smrtnost od njih.\nAnaliza zemljišta pomoću aplikacije – manji troškovi, a veći…


OVA ZVEZDA JE NEZAUSTAVLJIVA! Olimpijakos pao u dramatičnoj završnici za novu pobedu crveno-belih na pripremama! - Informer\nKošarkaši Crvene zvezde savladali su u Pireju Olimpijakos 73:71 posle dramatične završnice i tako zabeležili novu pobedu nad bratskim klubom iz Pireja\nU vrlo dramatičnoj završnici u kojoj se poslednji minut prilično odužio pobedu crveno-belima doneo je Džejms Gista nakon što je u duelu jedan na jedan nadmudrio iskusnog Georgiusa Printezisa.\nU pobedi crveno-belih najefikasniji je bio Čarls Dženkinks sa 15 poena, od kojih je čak 13 dao u poslednjoj deonici.\nMeč je protekao u veoma ujednačenom ritmu, Olimpijakos je imao prednost na poluvremenu, ali i pred završnih desetak minuta igre, ali je najviše zahvaljujući povratniku Dženkinsu Zvezda na kraju došla do četvrtog trijumfa u nizu pred start sezone.\nPrethodno su crveno-beli nadigrali Peristeri, Mornar i Darušafaku.\nRegionalnog i srpskog šampiona krajem naredne nedelje očekuje ABA Superkup gde brani trofej.\nKošarka KK Crvena zvezda prijateljska utakmica KK Olimpijakos


„Aviv park” proslavio četvrti rođendan uz koncert Sergeja Ćetkovića - Pančevac\nViše od deset hiljada ljudi uživalo je sinoć uz hitove popularnog pevača Sergeja Ćetkovića na koncertu u „Aviv parku” priređenom povodom proslave četvrtog rođendana ovog ritejl centra.\nMiljenik pre svega ženskog dela publike, poznat po nežnim baladama, Sergej Ćetković razgalio je srca svojih fanova jednoiposatnim nastupom, kome je prethodilo finale dečjeg muzičkog takmičenja „Raspevano proleće”.\nPored zaista sjajne zabave, brojni posetioci „Aviva” su tokom čitavog dana imali priliku i da pazare po sniženim cenama u gotovo svim prodavnicama.\n– Nadam se da smo Pančevcima i drugim gostima priredili lepo iznenađenje i da su svi uživali u današnjem programu. Znamo da je „Aviv park” jedno od omiljenih mesta u gradu, kako za šoping, tako i za druženje, pa smo koncert Sergeja Ćetkovića poklonili svojim vernim posetiocima kao znak pažnje i posvećenosti lokalnoj sredini – izjavila je Danka Gladović, direktorka marketinga kompanije „Aviv Arlon”.\nOna je dodala da je želja zaposlenih u „Avivu” da ponude građanima mesto gde mogu da nabave sve što im je potrebno za život po pristupačnim cenama, ali i gde će imati priliku da provedu slobodno vreme na kvalitetan način.\n– Uz to, naša misija ostaće i bliska saradnja s lokalnom zajednicom i pomaganje u projektima za koje procenimo da su značajni za građane – zaključila je Gladovićeva.\n„Aviv park” je otvoren 2011. godine kao prva investicija izraelske kompanije „Aviv Arlon”. U narednom periodu ta kompanija planira otvaranje još jednog tržnog centra u Beogradu, na Zvezdari, kao i početak izgradnje stambenog kompleksa na istoj lokaciji. Radovi na zrenjaninskom „Aviv parku” privode se kraju, a primopredaja lokala očekuje se u oktobru.


krizni štab Arhive - Srbija Vesti\nOznaka: krizni štab\nKrizni štab za suzbijanje epidemije korona virusa sastaće se u danas u 15 časova kako bi razmotrio pogoršanje epidemiološke situacije u zemlji prethodnih dana. Zbog širenja omikron soja korona virusa koji se smatra zaraznijim, ispred kovid ambulanti poslednjih dana čeka se više sati na pregled. Prema poslednjim podacima, u Srbiji su na korona virus testirane […]\nČlanica Kriznog štaba i ministarka za rad, zapošljavanje, boračka i socijalna pitanja u Vladi Republike Srbije Darija Kisić Tepavčević saopštila je da je na današnjoj sednici tog tela doneta odluka da se školski raspust ne pomera i da ostaje od 31. decembra do 24. januara. Kisić Tepavčević je na konferenciji za novinare nakon sednice Kriznog […]\nSednica republičkog Kriznog štaba za suzbijanje pandemije korona virusa zakazana je za danas u 15 časova, a jedna od glavnih tema trebalo bi da bude novi soj korona virusa – omikron, koji je iz Afrike stigao u pojedine zemlje Evrope. Kako piše današnji Blic, na sednici bi trebalo da se raspravlja i o kovid propusnicama, […]


Parlament BiH usvojio prijedlog o realizaciji presude “Sejdić-Finci” | Građanke za ustavne promjene\nParlament BiH usvojio prijedlog o realizaciji presude “Sejdić-Finci”\nNa 38. sjednici Predstavničkog doma Parlamentarne skupštine BiH, održanoj 30. novembra, većinom glasova je usvojen prijedlog poslanika Socijaldemokratske partije BiH Denisa Bećirovića, koji predviđa precizne nosioce i rokove za implementiranje presude Evropskog suda za ljudska prava u predmetu “Sejdić-Finci”.\nOvo je prvi put od 2009. godine da je napravljen jedan ovako važan korak naprijed u implementaciji ove presude. Riječ je o važnoj pobjedi demokratije u najvišem zakonodavnom organu države BiH i politike koja se istinski zalaže za afirmaciju i poštivanje ljudskih prava i građanskih sloboda.\n“Nakon ovakvog glasanja u Predstavničkom domu PS BiH jasno je da Dragan Čović i Bakir Izetbegović ne smiju više vještački i parcijalno izdvajati tzv. hrvatsko, bošnjačko ili srpsko pitanje, već da trebaju energiju usmjeriti u pravcu implementiranja suštine presude Evropskog suda za ljudska prava, jer je to obaveza države BiH kao članice Vijeća Evrope. Parlament je ovim glasanjem prekinuo sve dileme i uputio jasnu poruku da je potrebno implementirati presudu ‘Sejdić-Finci’, a ne izmišljeni predmet ‘Čović-Ljubić”, navodi se u saopćenju.\nU poslaničkoj inicijativi Bećirovića stoji da se “Vijeće ministara BiH zadužuje da, najkasnije u roku od 90 dana od dana usvajanja ove inicijative u Predstavničkom domu Parlamentarne skupštine BiH, pripremi i u parlamentarnu proceduru dostavi Prijedlog izmjena i dopuna Ustava BiH, kojim se osigurava potpuna i dosljedna implementacija presude Evropskog suda za ljudska prava u predmetu Sejdić-Finci”.\n“Za ovu inicijativu je glasalo 28 poslanika, a protiv ovog prijedloga glasali su jedino poslanici HDZ-a i SNSD-a. Između ostalog, HDZ je ovim činom konkretno i na djelu pokazao da je njihova proevropska priča obična neistina i da konkretno u praksi nisu spremni podržati presude Evropskog suda za ljudska prava”, navodi se u saopćenju SDP-a.\nVijest preuzeta sa: http://www.klix.ba\n← Da li rodne inicijative nosioci vlasti samo “primaju k znanju”?\nU Zavidovićima implementirana odluka “Sejdić-Finci” →


eKapija | MILIĆ: Želimo prelazak na trezorski način isplate penzija\nIzvor: Capital | Srijeda, 01.07.2015.| 15:52\nMILIĆ: Želimo prelazak na trezorski način isplate penzija\nMladen Milić (Foto: fondpiors.org)\nDirektor Fonda penzijskog i invalidskog osiguranja Republike Srpske Mladen Milić u razgovoru za poslovni portal Capital.ba rekao je da Fond PIO već tri godine predlaže da se pređe na trezorski način isplate penzija, što je predloženo i u Analizi finansijske održivosti penzijskog sistema Republike Srpske.\n- Prelazak na trezorski način isplate penzija ne podrazumijeva bilo kakvu promjenu finansiranja u penzijskom sistemu Republike Srpske. Penzijski sistem Republike Srpske i dalje će se finansirati kao i do sada - kaže Milić, ističući da je prihod po osnovu uplate doprinosa od strane uplatilaca doprinosa za svakog osiguranika po stopi od 18,5% na bruto osnovicu ličnih primanja, zatim prihod po osnovu obaveza Republike i ostalih prihoda (prihodi po osnovu dividende, izdavanja uvjerenja, zakupa poslovnih prostora, uslužne ocjene radne sposobnosti, itd).\n- Sve ovo je definisano postojećim zakonom i tako će ostati i ubuduće. Dakle, ništa se ne mijenja po tom osnovu - kaže direktor Fonda PIO.\nMilić ističe da će uplatioci doprinosa i dalje vršiti uplatu doprinosa za osiguranike na zbirni račun Trezora Republike Srpske – vrsta prihoda doprinosi za PIO, kao što to čine i sada.\nTrezor će kao i do sada vršiti dnevnu raspodjelu sredstava, s tim da neće, kao što je to bilo do sada, svaki dan vršiti doznaku namjenskih sredstava po osnovu doprinosa za PIO na račune Fonda, otvorene kod poslovnih banaka. Sredstva će, dakle, ostajati na zbirnom računu u Trezoru Republike Srpske, gdje će se akumulirati i na nalog Fonda vršiće se isplata penzija i sredstava neophodnih za nesmetan rad administrativne službe, u koji su uključeni materijalni troškovi i plate zaposlenih. Do sada su se ova sredstva nalazila na računima Fonda i to je jedina razlika.\n- Poslovanje po principu trezorskog načina nije nikakva novina i na ovaj način posluje Vlada, Narodna skupština, lokalne zajednice – opštine i gradovi, a samim tim i mnoge ustanove, agencije i budžetski fondovi - podsjeća Milić i ističe da se trezorski način isplate penzija već godinama primjenjuje u Crnoj Gori, Makedoniji, Hrvatskoj i drugim zemljama.\nPrelazak na trezorski način isplate penzija, smatra Milić, Fondu PIO će donijeti određeno rasterećenje, u smislu obezbjeđenja nedostajućih sredstava, a ostvariće se značajne uštede, jer Fond neće imati više potrebe da se kreditno zadužuje i plaća kamate po osnovu tih zaduženja. Trenutno se radi o izdvajanju po ovom osnovu 7-8 mil KM na godišnjem nivou, što ubuduće neće biti slučaj. Zapravo, Budžet je i sada, u skladu sa članom 158. stav 4. Zakona obavezan da obezbijedi nedostajuća sredstva, ali to do sada nije činjeno, nego su nedostajuća sredstva obezbjeđivana kroz kreditno zaduženje Fonda.\nFond PIO će i dalje vršiti obradu penzija svaki mjesec za oko 250.000 korisnika prava i elektronskim putem fajlove za isplatu preko banaka i pošte dostavljati u Trezor na isplatu. Pored toga, Fond će fajlove za isplatu elektronskim putem takođe dostavljati u poslovne banke preko kojih se vrši isplata, a u poštu će dostavljati, kao i do sada, odštampane čekove sa iznosom primanja za sve korisnike prava koji svoju penziju primaju putem pošte.\nZakonom definisane obaveze Fonda PIO po osnovu vođenja matične evidencije osiguranika, matične evidencije korisnika prava, rješavanje o pravima, obrada penzija i likvidatura, upravljanje povjerenom imovinom, zastupanje, ocjena radne sposobnosti i dr., sve to ostaje i dalje u nadležnosti Fonda, kao što je to bilo i do sada.\n- Za prelazak na trezorski način poslovanja možda će biti potrebno izvršiti izmjenu Zakona o trezoru i Zakona o penzijskom i invalidskom osiguranju. Kažem možda, jer to zavisi od toga da li će kompletno poslovanje Fonda preći na trezor ili samo isplata penzije - kaže Milić, ističući da u zavisnosti kakvo će konačno rješenje ponuditi Ministarstvo finansija, zavisiće i to da li će biti potrebno mijenjati određene zakone i koje ili će to biti regulisano na drugi način. Za sada je sigurno da će se morati izvršiti određene tehničke promjene u informacionom sistemu trezora i Fonda, kao i niz drugih izmjena od planiranja do realizacije.\nMilić kaže da se ne radi ni o kakvoj promjeni modela finansiranja, kao što pojedinci, zamjenjujući teze, uporno pokušavaju plasirati u javnosti. Pored toga Beveridžov model finansiranja nema nikakve veze sa prelaskom na trezorski način isplate penzija. Penzijski sistem Republike Srpske počiva na principima međugeneracijske solidarnosti, poznatijem kao "Bizmarkov model" i tako će ostati i dalje.\nU javnosti pominjani "Beveridžov model" jedan je od najboljih modela finansiranja zdravstvenog sistema, koji je nastao u Velikoj Britaniji 1942. godine, a da je to tako potvrđuje i činjenica da ga primjenjuju zemlje sa najboljim zdravstvenim i socijalnim sistemima, kao što su Irska, Engleska, Danska, Švedska, Norveška, Finska, Italija, Španija, Portugalija, Grčka, Kanada, Australija, Novi Zeland i druge, ističe Mladen Milić, direktor Fonda PIO RS.\nFond penzijskog i invalidskog osiguranja Republike Srpske\ntrezorski način isplate penzija\npenzijski sistem RS


Porodilište u Knjaževcu dobilo aparat za proveru sluha kod beba (Foto & Video) – – Knjaževac vesti\nHome / Timocka krajina / Knjaževac / Porodilište u Knjaževcu dobilo aparat za proveru sluha kod beba (Foto & Video) –\nPorodilište u Knjaževcu dobilo aparat za proveru sluha kod beba (Foto & Video) –\nin Knjaževac, Knjazevčani, Najave, Obaveštenja, Timocka krajina, Vesti iz Knjazevca, Vesti iz Srbije, Video, Zanimljivosti, Zdravstvo maj 19, 2016\t0 144 Views\nSvakoj bebi u Knjaževcu biće proveren sluh\nPosetom Zdravstvenom centru u Knjaževcu uspešno se nastavlja nova humanitarna akcija „Blic fondacije“ – “Srce za decu”, čiji je cilj da se svim porodilištima u Srbiji obezbede aparati za rano dijagnostikovanje eventualnog oštećenja sluha kod novoroĎenčadi. Pokrovitelj akcije je Ministarstvo zdravlja, a medijski partner je RTS.\nSlužbi za ginekologiju i akušerstvo danas je uručen petnaesti skrining aparat za otkrivanje oštećenja sluha kod beba u okviru ove akcije. Pomoć u prikupljanju sredstava za kupovinu aparata obezbedila je kompanija „Mozzart“. Od danas, svakoj bebi koja se rodi u porodilištu u Knjaževcu biće proveren sluh.\nNačelniku službe za Ginekologiju i akušerstvo u Knjaževcu, dr Mirjani Marković aparat je uručio direktor korporativnih poslova u kompaniji „Mozzart“, gospodin Zoran Puhač.\nZoran Puhač, tim povodom je rekao – „Kompanija Mozzart je sa posebnim zadovoljstvom podržala veoma humanu akciju Blic fondacije, jer brinući o najmlaĎima pomažemo napredak društva u celini. Istovremeno, uključivanjem u ovu akciju, kompanija Mozzart nastavlja svoju dugogodišnju tradiciju organizovanja ili uključivanja u humanitarne aktivnosti od šireg društvenog značaja. Zaista smo počastvovani što smo deo jednog ovakvog projekta, do sada smo u okviru akcije „Srce za decu“ donirali aparate porodilištima u Kraljevu, Čačku, Zaječaru i sada u Knjaževcu, a nastavićemo sa podrškom najmlaĎima i u narednom periodu.“\nU Srbiji se godišnje rodi oko 60.000 beba. Statistike su frapantne i pokazuju da se trajna nagluvost i gluvoća na uzorku od 1.000 novoroĎenih beba pojavljuje kod troje do petoro dece. Medicinski posmatrano, kod dece kod kojih je nagluvost dijagnostikovana i rehabilitacija započeta pre navršenih šest meseci života, dolazi do znatno boljeg i bržeg razvoja govora u odnosu na decu kod kojih je nagluvost otkrivena i rehabilitacija započeta kasnije.\nZahvaljujući se na donaciji, načelnik službe za Ginekologiju i akušerstvo u Knjaževcu, dr Mirjana Marković kazala je da se u Knjaževcu godišnje rodi oko 170 dece i da će od danas svakoj bebi odmah po roĎenju biti proveren sluh. Zdravstveni centar Knjaževac se zahvaljuje „Blic Fondaciji“ povodom donacije aparata za skrining sluha. Upotreba ovog aparata omogućiće nam da roditelje, do izlaska bebe iz porodilišta, oslobodimo straha da li njihova beba čuje. TakoĎe će nam pomoći da ranim otkrivanjem problema sluha kod beba proces lečenja i rehabilitacije započnemo pravovremeno i što ranije kako bi i sami rezultati lečenja bili bolji. Očigledno je da je „Blic fondacija“ uočila problem potrebe ranog skrininga sluha kod beba i ovom humanom akcijom, pomaže da se taj problem na adekvatan način rešava“.\nRanu dijagnostiku nagluvosti u današnje vreme moguće je ustanoviti već u porodilištu primenom skrining testova – upotrebom portabilnih elektronskih instrumenata. Skrining sluha sve novoroĎene dece je jednostavna metoda, bez rizika po zdravlje deteta. Primenom ove metode jasno se povećavaju kvalitet života i mogućnost za socijalni razvoj deteta.\nTokom posete Zdravstvenom centru u Knjaževcu, Velimir Perović, urednik „Blic fondacije“ je istakao – Mi u „Blic fondaciji“ smo veoma srećni što je naša akcija „Srce za decu“ naišla na veliki odjek i što su graĎani shvatili od kolike je važnosti da svako porodilište ima aparat za skrining sluha kod novoroĎenčadi. UroĎeno oštećenje sluha više nijednom detetu ne sme da predstavlja prepreku da se normalno razvija, da komunicira, da sluša muziku, da se glasno raduje, da se obrazuje i bude društveno korisna osoba koja može da živi od svog rada. Ovim aparatom smo omogućili da se oštećenje sluha dijagnostikuje odmah po roĎenju i da rehabilitacija pod nadzorom lekara počne već od šestog meseca života, što garantuje da će do polaska u školu dete potpuno razviti govor i intelekt. Zahvaljujem se svim graĎanima koji su slali sms-ove na 2552 i uplaćivali novac na tekući račun „Blic fondacije“, jer su na taj način dali veliki doprinos da sprovedemo akciju koja je od izuzetnog značaja za zdravlje naše dece. Akcija „Srce za decu“ će trajati do 31. maja i do tada očekujemo još veću podršku i graĎana i društveno odgovornih firmi.\nOpremanjem svih porodilišta u Srbiji aparatima za rano otkrivanje problema sa sluhom kod novorodjenčadi Srbija će se pridružiti državama koje već sprovode rani skrininig sluha. Lekari će biti u mogućnosti da već u prvih nekoliko dana po rodjenju deteta utvrde postoji li bilo kakav problem sa sluhom i na vreme organizuju adekvatnu terapiju. Time se pre svega detetu pruža mogućnost da se odreĎeni problem sa sluhom na vreme ispravi i omogući normalan i pravilan razvoj deteta.\nPrevious: Javna rasprava o Nacrtu odluke o sufinansiranju projekata koji doprinose unapređenju života građana u mesnim zajednicama na teritoriji opštine Knjaževac –\nNext: Bespovratna sredstva organizacijama za unapredjenje Roma –


Crveno-belim košarkašima protiv Monaka (62:70) falio je bar skok više u odbrani, precizniji šut sa zicera, bolje zagrađivanje reketa, ali i malo poštenijeg kriterijuma arbitara, pa da na megdan Milanezima izađu kudikamo rasterećenije.\nOvako, fizički isceđenim i zbog "kratke klupe" opterećenim pulenima trenera Dejana Radonjića predstoji da se Armaniju, "načetim" porazom u Minhenu, suprotstave dodatnom energijom, koju nose motivacija i istorija dosadašnjih susreta. Jer, crveno-beli su dobili prvih šest duela sa slavnim italijanskim klubom, a jedini poraz su doživeli minulog marta, usred Beograda.\nSudar dva tima uvek je nudio atraktivnu košarku. Svi očekuju da tako bude i sutra, pošto Milanezi, učesnici poslednjeg Fajnal-fora, žele da se ponovo domognu završnice Evrolige, a cilj crveno-belih je da se priključe gornjem domu evropske elite.\nMuke trenera Radonjića bi sigurno bile manje da ima kompletan tim na okupu. Do povratka Erona Vajta, najvećeg pojačanja, i Nikole Ivanovića, obolelog od kovida 19, većina igrača bi trebalo da podigne nivo igre na maksimum. Jer, lako je protivničkim igračima da sav fokus usmere na izuzetno opterećenog Nikolu Kalinića, sve boljeg Ognjena Kuzmića ili trenutno jedinog elitnog plejmejkera Nejta Voltersa. Pre svih, Ostin Holins mora da pokaže zašto je došao u Zvezdu, pošto od povratnika iz povreda, Ognjena Dobrića, Dejana Davidovca i Branka Lazića, ne može da se očekuje da odmah budu na nivou igara iz prošle sezone...\nArmani možda i nije za "vađenje", ali bi taj duel mogao da bude pokazatelj da pohvale sa početka sezone o granitnoj Zvezdi nisu bile preuranjene...\nSport KK Crvena zvezda košarka Evroliga


Povremeno svako od nas ispred sebe postavi određeni manji ili veći cilj ka kome teži , a čije bi ostvarenje i te kako uticalo na poboljšanje kvaliteta života. I pored početnog elana i uložene energije ka njegovom ostvarenju, često se dešava da od istih odustanemo, pod izgovorom da sada nije pravi trenutak za to, te da ćemo krenuti ponovo sledeće nedelje, meseca, godine...\nKada nastupe lenjost i posustajanje od definisanog cilja, vreme je da zastanemo i preispitamo se zbog čega nam se to dešava. U većini slučajeva, ljudi ulože previše napora u startu, te prebrzo dolazi do njihovog „trošenja“, kada smatraju da su uradili dovoljno i da je vreme da uspore. Baš zbog uverenja da možemo postići previše za veoma kratak vremenski period, brzo se umorimo i usporimo tempo, što neminovno vodi ka odlaganju ili odustajanju od cilja.\nMeđutim, vredni Japanci su osmislili tehniku kojom se veoma lako pobeđuje lenjost i zahvaljujući kojoj malim koracima ipak možete realizovati svoj cilj. Već smo govorili o primeni čuvene Kaizen tehnike u povećanju produktivnosti na poslu, a kojom se takođe mogu postići veliki rezultati i na ličnom planu.\nKaizen tehnika se zasniva na principu „jednog minuta“, koji podrazumeva da se svakog dana u isto vreme posvetite određenoj radnji koja će vas voditi ka ostvarenju cilja samo jedan minut. Na čemu god želite više da radite, bilo da je to učenje stranog jezika, vežbanje ili sređivanje kuće, ukoliko svakog dana posvetite samo jedan minut toj aktivnosti, neće doći do prezasićenja ili umora, te od nje zasigurno nećete odustati. Jasno je da se ovom tehnikom čak i najveći lenjivci mogu motivisati i aktivirati.\nTermin Kaizen se sastoji iz dve reči: “kai” što znači promena i “zen” što znači mudrost, pa u prevodu Kaizen zapravo znači promena na bolje. Suštna primena ove tehnike jeste da malim koracima gradimo put ka uspehu, ali nas takođe uči da sebi ne postavljamo nedostižne ciljeve za čije su ostvarenje potrebni komplikovani i često nemogući uslovi.\nPa tako na primer, ukoliko kao cilj postavite veću fizičku aktivnost, odredite period u kom ćete svakog dana jedan minut raditi vežbe, šetati ili trčati, i to ponavljajte svakog dana. Na ovaj način, zadatak koji se nalazi pred vama nećete doživljavati kao nešto što morate da odradite, već će on predstavljati aktivnost koja vam donosi radost i zadovoljstvo, a koja vam ne oduzima previše energije i vremena.\nKada primenom Kaizen-a shvatite da više ne stojite u mestu, već da radite na stvarima koje ste oduvek želeli da promenite ili naučite, već ste na pola puta ka uspehu. Podstaknuti činjenicom da niste odustali od svog cilja i da svakog dana radite na njemu, vremenom možete taj jedan minut možete produžiti na dva, tri ili pet minuta dnevno koje provodite na ispunjavanju zadataka koje ste sebi postavili.\nSitnim koracima poput svakodnevnog jednominutnog rada na realizaciji cilja, postajete predaniji, uporniji i postižete sjajne rezultate. Mnogi koji su oprobali ovu tehniku tvrde da ova uvedena mala dnevna rutina vremenom prerasta u aktivnost koja vam svakodnevno donosi veliko zadovoljstvo i približava vas ka ostvarenju cilja. Takođe, zahvaljujući Kaizenu, jednom uvedene promene zaista traju. Stoga, vredi makar pokušati.


Ivanović optimista, veruje u plasman na Evropsko prvenstvo\nIvanović je tokom intervjua za španski list Marka zaključio da zadatak našim fudbalerima neće biti jednostavan i da je Norveška veoma ozbiljan protivnik, ali da Srbija ima dobru šansu. Rekorder po broju nastupa za reprezentaciju rekao je još i da prema pokazanom u Ligi nacija i kvalifikacijama, Srbija svakako zaslužuje plasman.\nNekadašnji kapiten fudbalske reprezentacije Srbije Branislav Ivanović očekuje da će naš nacionalni tim uspeti da se plasira na predstojeće Evropsko prvenstvo.\nPlej-of koji igramo sa Norveškom je novina, fudbalere očekuje druga vrsta pritiska, ali Ivanović je optimista.\nIskusni srpski fudbaler koji će uskoro napuniti 36 godina i trenutno igra za ruski Zenit, rekao je tokom intervjua za španske novine da još ne pomišlja o završetku karijere i da su od godina mnogo važnije želja za igrom i ambicija za dobrim rezultatima.


Gradski zavod za javno zdravlje - Beograd - Kvalitet izvorske vode na javnim česmama na teritoriji Beograda\nKada se radi o izvorskoj vodi koja ne prolazi tretman prečišćavanja i završne dezinfekcije, najčešći problem koji se registruje je mikrobiološka neispravnost, a evidentiraju se i fizičko-hemijska odstupanja.\nRezultati analiza izvorske vode koje su obavljene tokom 2020. godine, pokazali su da je 16.3% uzoraka fizičko-hemijski neispravno, a da je 59.7% uzoraka bakteriološki neispravno. Lokaciju svih objekata javnih česama sa izvorskom vodom koje su obuhvaćene programom kontrole na teritoriji Beograda, kao i rezultate najnovijih analiza na mesečnom nivou možete pogledati na internet stranici GZZJZ.\nNa osnovu rezultata ispitivanja koja sprovodi Gradski zavod za javno zdravlje, Beograd i stanja na terenu, Sanitarna inspekcija Ministarstva zdravlja donosi rešenja o zabrani korišćenja vode za piće, na osnovu kojeg lokalna samouprava ili nadležno javno komunalno preduzeće postavlja tablu sa obaveštenjem da voda nije za piće. Na žalost, postoji problem sa nesavesnim građanima koji skidaju table sa obaveštenjem da voda nije za piće i čime mogu ugroziti ostale potencijalne korisnike vode sa javnih česama.\nRazlozi lošeg stanja u pogledu ispravnosti izvorske vode sa javnih česama leže u činjenici da za većinu objekata nisu ustanovljene zone sanitarne zaštite, da ne postoje titulari (vlasnici) koji bi brinuli o uređenju, odnosno održavanju ovih objekata, kao i da ima sugrađana koji ne postupaju u skladu sa osnovnim načelima higijene prilikom korišćenja vode sa ovih česama. Činjenica je da veći broj javnih česama godinama unazad nije održavan u građevinsko-tehničkom pogledu, a što bi podrazumevalo redovno čišćenje i dezinfekciju kaptaža i održavanje okolnog prostora, sve to utiče da kvalitet izvorske vode na teritoriji Beograda bude izuzetno promenljiv i nestabilan.\nNapominjemo da postoji i više od 180 česama sa vodom za piće iz distributivne mreže beogradskog vodovoda (prerađena, prečišćena, hlorisana voda) koje se uglavnom nalaze u blizini škola, gradskih parkova, i u zonama šetališta (na pr Kn. Mihajlova ulica, Bulevar Kralja Aleksandra) i ove česme se snabdevaju vodom u periodu od aprila do kraja oktobra, u zavisnosti od temperature vazduha i klimatskih uslova (kada nema opasnosti od mržnjenja vode u cevima i mogućeg oštećenja instalacija i samog objekta javne česme). Gradski zavod za javno zdravlje Beograd kontroliše vodu sa javnih česama povezanih na gradsku distributivnu mrežu u sklopu redovne kontrole kvaliteta vode za piće iz beogradskog vodovoda.


Predsedavajući konferencije o klimi COP26 pozvao delegate da usvoje predloženu deklaraciju - Svet - Dnevni list Danas\nPočetna » Svet » Predsedavajući konferencije o klimi COP26 pozvao delegate da usvoje predloženu deklaraciju\nPredsedavajući konferencije o klimi COP26 pozvao delegate da usvoje predloženu deklaraciju\nBeta - AFP13.11.2021. 15:58\nPredsednik međunarodne konferencije o klimi COP26 Alok Šarma pozvao je delegate da prihvate nacrt završne deklaracije podeljen danas ocenivši da je „uravnotežen“ i da „zaista unapređuje stvari za ceo svet“.\n„Svi su mogli da se izraze i nadam se da će moje kolege ceniti to što je na stolu“, rekao je Šarma na plenarnoj sednici.\nŠarma se obratio delegatima iz celog sveta posle njihovih jednosatnih razgovora u malim grupama u raznim ćoškovima u sali, dok je uzaludno pokušavao da počne sednicu.\nU sred tih, kako se navodi, živih rasprava, mogli su se videti američki izaslanik za klimu Džon Keri i potpredsednik Evropske komisije Frans Timermans.\n„Neće svi povoljno prihvatiti sve aspekte (deklaracije)“, rekao je Šarma u kratkom obraćanju pre nego što je dao dodatnih 45 minuta delegacijama za dogovore.\n„Moja namera je da okončamo ovu konferenciju danas popodne“, rekao je čvrstim tonom. Ova 26. po redu međunarodna konferencija o klimi organizovana u Glazgovu u Škotskoj trebalo da se završi u petak posle dve nedelje žustrih rasprava vođenih danonoćno.\nOrganizacija UN za hranu i poljoprivredu (FAO) saopštila je...


fiat 500 Arhive - GARAŽA\nOznaka: fiat 500\nFiat New 500, prvi potpuno električni model kompanije FCA, osvojio je nagradu „Red Dot 2020.“, jednu od najpoželjnijih nagrada u svetu industrijskog dizajna, u kategoriji „Dizajnerski koncept“. FIAT-ov novi električni gradski automobil sada je spreman da pokrene revoluciju mobilnosti sutrašnjice, sa svojim nepogrešivim stilom koji kombinuje italijansku kulturu, u duhu La Dolce Vita, tehnologiju […]\nNije to mogao biti niko drugi do Novi Fiat 500, simbol koncepta „Made in Italy“ i ekonomskog oporavka, na otvaranju novog mosta San Đorđo u Đenovi, dela zvezde arhitekture Renca Pijana (Renzo Piano). Novi 500 – prvi potpuno električni automobil FCA grupe – prešao je 1.067 metara novootvorenog mosta u Đenovi, pre nego što […]\nŠezdeset tri godine su prošle od 4. jula 1957. godine, dana kada je FIAT svetu predstavio jedan od najomiljenijih automobila: model 500. Legendarni „Cinquino“ odmah je postao „brend ljubavi“, pravi društveni fenomen i ambasador za proizvode „Made in Italy“ širom sveta. Njegov uspeh je potvrđen 2017. godine kada je FIAT 500 prve generacije – […]\nFIAT 500 i FIAT Panda, neosporivi lideri u segmentu gradskih automobila, biće prvi modeli FCA Grupe u svojoj kategoriji koji će koristiti novu hibridnu tehnologiju. Novi modeli 500 i Panda Hybrid, koji će biti dostupni od marta 2020. godine, doneće još jednu revoluciju urbane mobilnosti, čime će ovi modeli biti dostupni svima i postati […]\nSinoć je počelo rođendansko slavlje povodom 62. rođendana legendarnog modela Fiat 500. Prvi koji su ove godine čestitali rođendan legendi brenda Fiat bili su zaposleni u fabrici Mirafiori i vlasnici modela 500 koji su, sa svojim junakom, na krovu fabrike Lingotto u Torinu, poređali svoje automobile tako da ispišu reči „HAPPY BIRTHDAY 500“ (SREĆAN […]\nU skladu sa tradicijom, FIAT će 4. jula proslaviti godišnjicu modela 500, autentičnog italijanskog remek-dela koje je bilo deo procesa motorizacije Evrope pedesetih i koje nastavlja da oduševljava sa rekordnim brojevima danas. Fascinantni model 500 Dolcevita imaće debi danas u okviru proslave italijanskog brenda. Prva posebna verzija nove kolekcije otelotvoruje vrednosti italijanskog glamura i […]\nTromilioniti automobil iz porodice modela 500 koji je prodat u Evropi bio je novi, ekskluzivni FIAT 500C Star. On je postavio još jedan rekord za uspešnu porodicu modela koja je već osvojila publiku legendarnim modelom FIAT 500, urbanim automobilom za kupce koje zanima stil i mobilnost, potom svestranim modelom 500L, idealnim za mlade porodice, […]


REDOVI ISPRED OPŠTINE NOVI BEOGRAD NE JENJAVAJU Ogromno interesovanje za novogodišnje paketiće i vaučere – NBGD Vesti\nREDOVI ISPRED OPŠTINE NOVI BEOGRAD NE JENJAVAJU Ogromno interesovanje za novogodišnje paketiće i vaučere\nAutor nbgdvesti on 23. novembra 2021.\nEvo ko sve sa Novog Beograda ostaje bez struje u ponedeljak 28. maja 2022.\n(VIDEO) SRAMOTA! NEVEROVATNA KRAĐA NA NOVOM BEOGRADU 28. maja 2022.\n(FOTO) POŽAR NA NOVOM BEOGRADU, VELIKI BROJ VATROGASACA 27. maja 2022.\nJutros se opet, ispred Opštine novi Beograd stvorio ogroman red, a uzrok je, kao i juče dodela novogodišnjih paketića za najmlađe. Snimak sa lica mesta od jutros kruži društvenim mrežama, a iz Opštine Novi Beograd tvrde da je interesovanje roditelja veliko.\nNaime, kako smo već pisali, juče je počela dodela novogodišnjih paketića mališanima sa Novog Beograda, a već tada su krenule ogromne gužve. Ekipa Beograda na Blic na licu mesta popodne je zatekla veliki broj ljudi koji strpljivo čeka da obraduje svoje najmlađe.\nOve godine sva deca sa Novog Beograda uzrasta do 12 godina imaju pravo na besplatan novogodišnji paketić. Međutim, ovaj put dobija se i vaučer za sportsku opremu od 6.000 dinara koji će dobiti svi mlađi od 15 godina koje rodilji budu prijavili u Servisnom centru Opštine.\nKako kažu iz ove Opštine, prijave će trajati sve dok bude bilo interesovanja, a vaučeri i paketići obezbeđeni su za svu decu. Radno vreme Servisnog centra je od 8 do 20 časova, a potrebna dokumentacija koju svaki roditelj mora da prijavi je lična karta roditelja, đačka knjižica za osnovce i zdravstvena knjižica za sve mlađe od 7 godina.\nOnlajn prijava na sajtu ne postoji, pa to objašnjava velike redove i prvog i drugog dana od početka prijave.\nOpstina Novi Beograd


APR: Srbijagas najveći gubitaš, NIS najprofitabilniji | Biznis i Finansije\n/ Vesti / APR: Srbijagas najveći gubitaš, NIS najprofitabilniji\nNajveći gubitaš u Srbiji u 2012. godini bio je Srbijagas, čiji je gubitak iznosio 35,1 milijardu dinara, a Naftna industrija Srbije (NIS) bilo je najprofitabilnije preduzeće, sa dobiti od 49,5 milijardi dinara.\nKako je danas objavila Agencija za privredne registre (APR) nakon analize finansijskih izveštaja 92.157 privrednih društava, koliko ih je poslovalo u 2012. godini, na listi 100 najuspešnijih preduzeća su i Telekom Srbija (11,3 milijarde dinara), Telenor (10,6 milijardi), Tarket (9,8 milijardi) i Sunoko (6 milijardi).\nPreduzeća u Srbiji su 2012. godine imala gubitak od ukupno 63 milijarde dinara, u čemu su javna preduzeća imala udeo veći od 45 milijardi dinara, sedam puta veći nego 2011. godine. Ukupni poslovni dobitak privrednih društava prošle godine iznosio je 364 milijarde dinara i bio je četiri puta veći nego prethodne godine.\nMedju 100 najvećih gubitaša su Železnice Srbije (16,6 milijardi dinara), Petrohemija (12,4 milijardi), Vip mobajl (8,3 milijardi), Putevi Srbije (7,8 milijardi).\nU 2012. godini pozitivno je poslovalo 53.396 preduzeća, a s gubitkom 31.498, a rezultat nije iskazalo 7.263 kompanija.\nProšle godine je 100 najuspešnijih privrednih društava ostvarilo 43 odsto ukupnog neto dobitka srpske privrede i zapošljavalo 8,1 odsto od ukupnog broja radnika. Ta preduzeće su imala rast profitabilnosti-njihova ukupna dobit od 185 milijardi dinara je veća za 14,5 odsto nego 2011. godine.\nPribližno polovina tih preduzeća posluje u preradjivačkoj industriji, a na listi 100 najuspešnijih je bilo 80 velikih preduzeća, 12 srednjih i osam malih preduzeća, kao i tri javna preduzeća. Njih 76 su kreditno sposobna, dok su 64 kompanije bile na list najuspešnijih i 2011. godine.\nNa listi 100 preduzeća sa najvećim neto gubitkom su firme koje su uknjižile 51 odsto ukupnog gubitka svih privrednih društava u Srbiji 2012. godini, u iznosu od 253 milijarde dinara, što je dvostruko više nego pre godinu dana. U tim kompanijama bilo je zaposleno je 9,8 odsto radnika domaće privrede.\nOd 100 najvećih gubitaša iz sektora prerađivačke industrije su 33 kompanije, a na toj listi su 68 velikih, 11 srednjih i 21 malo preduzeće, kao i devet javnih preduzeća. Medju njima je samo 18 kompanija koje su kreditno sposobne, a 37 imaju velike probleme u poslovanju.\nAPR - Agencija za privredne registre Telenor državna-preduzeća javna-preduzeća preduzeća telekom srbija vip mobajl železnica


Održana konferencija za medije muške seniorske reprezentacije Srbije - Sportske vesti - Savremenisport.com\nNaslovna / Sportske vesti / Održana konferencija za medije muške seniorske reprezentacije Srbije\nOdržana konferencija za medije muške seniorske reprezentacije Srbije\nMuška seniorska reprezentacija Srbije održala je konferenciju za medije u prodavnici sportske opreme Đak sport u TC Delta City.\nU ime Kompanije Đak i brenda Hummel, prisutne je pozdravio Darko Burčul, koji je poželeo puno sreće na predstojećem Evropskom prvenstvu u Poljskoj.\nDejan Perić, selektor reprezentacije Srbije\n„Zahvaljujem se sponzoru i velika mi je čast što nosimo Hummel sportsku opremu. Imamo odličnu saradnju na visokom nivou sa Kompanijom Đak. Pripreme idu po planu i verujem da ćemo u januaru imati priliku da ostvarimo dobar rezultat.“\nIvan Nikčević, reprezentativac i kapiten Srbije\n„Zahvaljujem se na pomoći Kompaniji Đak. Momci vredno treniraju i pozivam sve ljubitelje da dođu u utorak na utakmicu sa Rumunijom na Banjici od 20 sati da nas podrže.”\nNemanja Ilić , reprezentativac Srbije\n„Pozivama ljude da dođu na utakmicu sa Rumunijom i Mađarskom u Senti. To su nam poslednje provere pred odlazak na EP, gde ćemo pružiti naš maksimum.“\nNaši reprezentativci će u sklopu priprema za Evropsko prvenstvo, koje će se održati od 15. do 31 januara u Poljskoj, odigrati tri utakmice. Prvu utakmicu sa reprzentacijom Rumunije 29. decembra na „Dan srpskog rukometa“ u Begradu na Banjici od 20 sati i dvomeč sa selekcijom Mađarske 9. januara u Senti i 10. u Kečkemetu.\nDatum: 28.12.2015. Autor: Jelena Garić\nEvropsko prvenstvo u rukometu 2016\nOrlovi srebrni po visini\nEP: Srbija - Francuska (Nedelja, 18:15h)\nEP 2016: Poljska - Srbija 29-28\nDarko Đukić pred početak EP u Polj...\nOdržana konferencija seniorske rukom...\nDodeljene nagrade RSS za najbolje u 2015\nOkupljanje muške seniorske reprezent...\nRaspored utakmica - Evropsko prvenstv...\nRukometaši Srbije nastavljaju kvalif...\nRukometaši Srbije osvojili turnir u...\nOdržan žreb kvalifikacija za EP u r...


Misteriozan transfer bitkoina u vrednosti oko milijardu dolara – Bankar.rs\nHome/ANALIZE/Misteriozan transfer bitkoina u vrednosti oko milijardu dolara\nPored svih kritika koje bitkoin trpi, evo nečeg zabavnog: neko je u prošle nedelje izvršio transakciju bitkoina u približnoj vrednosti od milijardu američkih dolara, što je bio javan potez koji je svako mogao da vidi, ali su identiteti pošiljaoca i primalaca ostali nepoznati.\nVeliki novac koja se obrće krijući se pred svima obično izaziva određeno zanimanje među bitkoinerima. Decrypt je primetio da je ovaj transfer prepoznat kao najveći transfer bitkoina povezan sa poslom kao što je razmena dobara. To znači da se možda radi o imućnom privatnom pojedincu, ili bi stvarno moglo da se radi o berzi, investitoru, ili nekom drugom pravnom subjektu koji je trenutno nepoznat. Nije obavezno objaviti koje bitkoin adrese neko kontroliše, i ako niko drugi ne sabere dva i dva, nečije aktivnosti mogu da ostanu pod velom pseudonimnosti.\nAko ova suma bitkoina pripada nekome legitimnom, onda je verovatno da je u pitanju interni transfer za neki posao, ili predstavlja veliku kupovinu roba ili usluga, ili prodaju bitkoina. Bez obzira na to šta je u pitanju, za taj posao mora da se plati porez u bilo kakvim relevantnim okolonostima.\nA ako transfer nije bio legalan, pa, pseudonimnost i sposobnost da novac slobodno cirkuliše bez prethodnog odobrenja nadležnih i jeste smisao bitkoina. Kada je to već rečeno, snage zakona su u ovoj fazi igre svakako svesne bitkoina.\nJavni prirodi bitkoin blokčejna, i drugih kriptovaluta nalik njemu znače da se pseudonimne informacije o transakcijama objavljuju javno u registru transakcija koji se prati još od pokretanja sistema. Pored ove misterije oko bitkoina, prošlogodišnji transfer od otprilike milijardu dolara takođe je bio predmet interesovanja. A pre samo par nedelja, pratioci kriptovaluta su češkali glave zbog male transakcije etereuma koju su pratile milionske takse.\nBitcoin Kriptovalute Transfer novca


Prijem za učenike i nastavnike – učesnike međunarodnih projekata u Srednjoj stručnoj školi – Veliki Park\nPrijem za učenike i nastavnike – učesnike međunarodnih projekata u Srednjoj stručnoj školi\nSrednja stručna škola, ove nedelje domaćin je učenicima iz nastavnicima iz Rumunije, Republike Češke, Litvanije, Turske i Portugala, a u okvira dva projekta koje finansira Evropska unija kroz Erazmus + program.\nGostima iz inostranstva, dobrodošlicu u Kragujevac, na svečanom prijemu u Gradskoj upravi poželeli su član Gradskog veća za obrazovanje Dušan Aleksić i pomoćnik gradonačelnika za međunarodnu saradnju Boris Kovačević.\nČlan Gradskog veća Dušan Aleksić upoznao ih je sa razvojem obrazovanja i istorijom Kragujevca i predstavio sve najbolje što bi kao uspomenu mogli da ponesu u svoje gradove i države. Među njima ima i onih koji su ovde po drugi ili treći put. Da su zadovoljni gostoprimstvom i svojim domaćinima iz Srednje stručne škole, govore nam njihovi osmesi ali i to što ističu da bi im Kragujevac odgovarao za život, kazao je Aleksić.\nZadovoljstvo je veliko što posle dve teške godine pandemije i aktuelne krzne situacije u okruženju, možemo da ugostimo mlade ljude iz različitih zemalja, kazao je Boris Kovačević. Ovakvi projekti razmene znanja i iskustava među mladima različitih kultura su oni koji doprinose napretku ne samo u obrazovanju, već i u drugim oblastima, i postavljaju nove standarde, koji će poručio je Kovačević, svet učiniti boljim.\nCilj prvog projekta „Catch the Date“, je da učenicima primenom STEAM (nauka, tehnologija, inženjering, umetnost, matematika) metoda u nastavi, omogući da unaprede svoje rezultate, a drugi projekat odnosi se na dualno obrazovanje i namenjen je nastavnicima čiji je zadatak da rade na izradi dnevnika kompetencija za učenike i priručnika za nastavnike i mentore u akreditovanim firmama.\nNastavnici i učenici iz Srednje stručne škole su već bili u partnerskim zemljama i upoznali se sa njihovim sistemom obrazovanja, a sada smo u prilici da im uzvratimo gostoprimstvo, kazao je direktor Siniša Kojić. Već su obišli nekoliko kompanija, bili u Privrednoj komori Srbije u Beogradu, a trudimo se da im tokom boravka predstavimo ne samo Kragujevac, već sve ono što naš region ima. Rezultat projekta biće dnevnik koji će u cilju praćenja napredovanja učenika, voditi instruktori u kompanijama iz Turske, Portugala i Srbije, a namera nam je da kreiramo i elektronski dnevnik, tako da će biti još novih zajedničkih projekata, najavio je Kojić.


Bisnode d.o.o. - Priče PANTHEON korisnika\nKompanija Bisnode je deo međunarodne grupacije sa sedištem u Stockholmu, u Švedskoj. Prisutna je u ukupno 18 evropskih država i ima filijale u Sloveniji, Hrvatskoj, Srbiji, Bosni i Hercegovini i Makedoniji. Naprednim tehnologijama i tehnikama obrade podataka i analitikom svojim strankama omogućava da iz masovnih podataka proberu one koji su za njih relevantni i kao takvi su temelj za donošenje najboljih poslovnih odluka. U tu svrhu razvija različite produkte i rešenja koja kompanijama svih veličina i delatnosti omogućavaju pravovremeno prepoznavanje prilika ili poteškoća, a samim tim poboljšanje poslovanja.\nS obzirom na to da kompanija ima sedišta u 4 različite države, važno im je da na svim područjima, prvenstveno kod finansija, imaju usklađene radne procese.\nPANTHEON je kompaniji Bisnode omogućio da se po državama svi procesi i zadaci u okviru finansija i računovodstva izvode na isti način i u skladu sa lokalnom zakonodavstvom.\nUz pomoć kontrolnih tabli u svakom trenutku oni mogu na pregledan način pratiti ključne podatke poslovanja kao što su: likvidnost poduzeća, profitabilnost poslovanja itd.\nPANTHEON je kompaniji pojednostavio finansijsko planiranje i pripremu konsolidovanih bilansa jer sve podatke za pojedinačnu državu dobijaju na jednom mestu i na taj način ih jednostavno izvoze u interne alate za dalju obradu.\nUz PANTHEON, kompanija Bisnode štedi vreme i uz pomoć samo nekoliko klikova odlučuje o koracima i podacima koji su im potrebni, dok ostalo odrađuje automatika programa. Korišćenjem jedinstvenog sistema imaju bolju kontrolu poslovanja i finansija u svim poslovnicama.


Obeležavanje Svetskog dana retkih bolesti "Pokaži svoje retko – pokaži da je važno" - Institut za javno zdravlje Kragujevac Untitled Document\nObeležavanje Svetskog dana retkih bolesti "Pokaži svoje retko – pokaži da je važno"\nInstitut za javno zdravlje Kragujevac Vas obaveštava da se 28. februar 2018. godine obeležava kao Svetski dan retkih bolesti pod sloganom: "Pokaži svoje retko – pokaži da je važno". Cilj obeležavanja ovog dana je skretanje pažnje javnosti na probleme obolelih, neophodnosti bolje dijagnostike kao i na potrebu dostupnosti savremenih terapija.\nPrema preporukama Evropske komisije, retka bolest se definiše kao bolest koja se javlja kod manje od pet osoba na 10.000 stanovnika. Procenjuje se da u svetu ima od 5000 do 8000 različitih retkih bolesti. U Evropskoj uniji 6–8% populacije ima retku bolest. Po toj proceni, u Srbiji oko 450.000 osoba živi sa nekom retkom bolešću. Često su ove bolesti životno ugrožavajuće, hronične, progresivne i značajno narušavaju kvalitet života obolelih i njihovih porodica.\nSvetski dan retkih bolesti je ustanovila Evropska organizacija za retke bolesti 2008. godine u cilju podizanja svesti o retkim bolestima, o problemima i preprekama na koje nailaze svi oni koji žive sa retkim bolestima, ali i o mogućnostima da uz potrebnu zdravstvenu i socijalnu podršku žive kvalitetnim i sadržajnim životom.\nZajednički problemi koje imaju svi pacijenti sa retkim bolestima su nedostupnost odgovarajućih dijagnostičkih postupaka i aparata, kvalitetnih informacija i naučno zasnovanog znanja o retkim bolestima, nedostatak odgovarajuće zdravstvene nege, kao i poteškoće i nejednakost u pristupu medicinskom sredstvima (zbog specifičnosti zdravstvnih potreba obolelih).\nUprkos činjenici da za većinu ovih bolesti još nema leka, kvalitet života osoba sa retkim bolestima i njihovih porodica ne zavisi samo od težine oboljenja, već i od dostupnosti lečenja i službi za podršku, kao i šire društvene podrške.


Vikend u kome će mališani uživati – Beogradski sajam\nProlećno izdanje beogradskog Dečijeg sajma, 21. po redu, održava se od 11. do 13. maja u hali 3 Beogradskog sajma. Pokrovitelji ove dečje smotre su Ministarstvo omladine i sporta, Ministarsvo za rad, zapošljavanje, boračka i socijalna pitanja i Skupština grada Beograda, a Snar Group je organizator manifestacije čiji su „zaštitni znak“ igra, smeh, pesma i zabava.\nNa 21. Dečijem sajmu predstaviće se brojni izlagači iz Srbije i inostranstva, koji će prikazati proizvode i sadržaje vezane za pravilan rast i razvoj dece. Posetioci će moći da dobiju besplatne uzorke, iskoriste povoljne uslove kupovine na samom Sajmu, dobiju sve tražene informacije, a mališani će uživati u dečjim pozorišnim predstavama, društvu omiljenih dečjih likova, igrama, sportskim aktivnostima i ostalim dečjim veštinama.\nPored standardnih izlagača koji predstavljaju dečju odeću, obuću, igračke, prehrambene i kozmetičke preparate, na Sajmu će se predstaviti sportski klubovi i savezi, Vatrogasna brigada grada Beograda kao i Uprava saobraćajne policije. I ovoga puta sa najmlađima će se družiti i ljudi iz Sportskog saveza Srbije, dok će se pored Tatami poligona borilačkih veština predstaviti i Teniski savez Srbije.\nSvečano otvaranje, koje je zakazano za petak, 11. maj u 14 časova, uveličaće i mališani iz hora Čarolija, koji tradicionalno nastupaju na ovoj najvećoj dečijoj manifestaciji u regionu.\nUlaz na Dečiji sajam je, već tradicionalno, besplatan za sve posetioce.


Junker: G7 namerava da održava odnose s Rusijom - Sputnjik Srbija\n17:08 08.06.2018 (osveženo 17:41 08.06.2018) Preuzmite kraći link\nOn je naveo da je Rusija „narušila međunarodno pravo anektirajući Krim“, ali je da je namera G7 da se obnove odnosi s Rusijom. „Očekujem da ćemo o tome razgovarati“, naglasio je šef Evropske komisije.\nTusk: Očekujem tešku diskusiju, ali i jedinstven stav o Rusiji\nPredsednik Saveta Evrope Donald Tusk izjavio je da očekuje da će stav zemalja Evropske unije na samitu „Velike sedmorke“ u Kanadi biti jedinstven.\n„Ovog jutra imao sam prvi i veoma dobar, veoma obećavajući sastanak s italijanskim premijerom Đuzepeom Konteom. Uveren sam da ćemo ovde, na sastanku ’Velike sedmorke‘, imati potpuno jedinstven evropski stav o svim pitanjima, uključujući Rusiju. Ne govorim o detaljima, nego o opštoj politici“, rekao je Tusk na konferenciji za novinare u okviru samita „Velike sedmorke“ u Kanadi.\nDonald Tusk je, međutim, rekao da očekuje da pregovori na samitu G7 u Kvebeku neće biti laki.\n„Naše diskusije ovde neće biti jednostavne. Jasno je da američki predsednik i ostale članice grupe nastavljaju da se razilaze u pogledima na trgovinu, klimatske promene i iranski nuklearni program“, rekao je Tusk.\nKomentarišući predlog predsednika SAD Donalda Trampa da se Rusija vrati u format G8, Tusk je rekao da je, prema njegovom mišljenju, sada važnije ojačati postojeći format G7.\n“Danas je znatno važnije ubediti naše američke partnere da se učvrsti naš format, nego da se traži nešto novo što predstavlja izazov”, rekao je Tusk.\nNovi premijer Italije Đuzepe Konte danas je podržao predlog američkog predsednika Donalda Trampa da se Rusija vrati u format G8.\nSamit G7, G8, G7, Evropska komisija, Savet Evrope, Donald Tusk, Žan-Klod Junker, Kanada, Italija


Urologija - Humanitas.net\nOperativno odeljenje Urologije na čelu sa profesorom Đorđom Guaconijem, sprovodi intervencije u okviru ambulante, dnevne bolnice i klasične hospitalizacije pacijenta. Ovo odeljenje bavi se prevencijom, lečenjem i dijagnostikom bolesti i stanja koja pogađaju urinarni trakt i reproduktivni sistem muškaraca.\nTim je specijalizovan za primenu savremene tehnologije i minimalno invazivnih tehnika dostupnih u domenu urologije za lečenje određenih bolesti poput kancera urogenitalnog trakta, benignog uvećanja prostate, kamena u bešici, adenoma nadbubrežnih žlezda, stenoze karličnog zgloba, urinarne inkontinencije i patoloških stanja uretre.\nSpecijalistički tim je posebno iskustvo stekao na polju minimalno invazivne laparoskopske metode i robotičke hirurgije u lečenju većine kancera urogenitalnog trakta, kamena u bubregu i kod urinarne inkontinencije. Fokalna terapija izvodi se za lečenje karcinoma bubrežnih ćelija i raka prostate, a ima mnoge prednosti koje se vezuju za uništavanje određenih područja pogođenih tumorom uz istovremeno očuvanje zdravog tkiva i funkcije datog organa i žlezde.\nTim poseduje i izvanredna dostignuća: prvo laparoskopsko uklanjanje nadbubrežne žlezde u Evropi, prvo laparoskopsko uklanjanje prostate u Italiji, prva laparoskopska intervencija krioablacijom kod tumora bubrega, prva brahiterapija u lečenju raka prostate, prvo laparoskopsko uklanjanje bešike uz pomoć seminal-sparing metode i prva u svetu laparoskopska robotička pijeloplastija uz primenu nove “Single Site” platforme.\nOdeljenje urologije je takođe specijalizovano za primenu HoLEP metode u lečenju benignog uvećanja prostate. Upotreba Holmium lasera ima prednosti u rešavanju problema opstrukcije čak i u slučajevima dosta uvećane prostate, smanjuje gubitak krvi, bol kao i trajanje postoperativne hospitalizacije. Među ostalim dijagnostičkim procedurama nalazi se i biopsija prostate zajedno sa slikama dobijenim putem magnentne resonance i ultrazvuka. Posebna pažnja posvećena je postoperativnoj rehabilitaciji u okviru Androloškog odeljenja.


Drama u prostorijama AIK banke: Bilo dima, srećom, ne i vatre · gradski.online\nDrama u prostorijama AIK banke: Bilo dima, srećom, ne i vatre\nKIKINDA- Protivpožarni alarm večeras se aktivirao u poslovnici AIK banke, koja se nalazi na Trgu srpskih dobrovoljaca, nedaleko od Gradske kuće. Prolaznike, ali i stanovnike obližnjih zgrada uznemirilo je uporno „zavijanje“ protivpožarnog alarma.\nPoslovnica AIK banke u to vreme bila je zatvorena. Očevici kažu da su službenice banke brzo stigle, a nešto pre 20 sati na lice mesta su izašli i pripadnici Vatrogasno spasilačke jedinice sa vozilom. Iz prostorija banke jasno je mogao da se oseti miris paljevine:\n– U prostorijama se oseća dim, ali nema vatre. Ne vidimo nigde vatru- bilo je sve što nam je rekao pripadnik Vatrogasno spasilačke jedinice. Neobična situacija nije privukla pažnju samo fotoreporteru portala GRADSKI. Mnogi Kikinđani zaustavljali su se ispred AIK banke, znatiželjno se raspitujući šta se dešava.\nPrethodnoProverili smo u Crvenom krstu: Od početka godine krv darovalo 935 humanista\nSledećeUz učešće autora iz sedam država: Od 27. do 31.avgusta, 13. “Kikinda short”


Strateški projekat za Srpsku: Pripreme za izgradnju aerodroma u Trebinju idu po planu | BL Portal\nPredsjednik Vlade Republike Srpske Radovan Višković izrazio je zadovoljstvo trenutnim pripremama za izgradnju aerodroma u Trebinju, ističući da je riječ o strateškom projektu za Srpsku.\nNa sastanku su razmotrene aktivnosti na identifikovanju i pripremi neophodnih infrastrukturnih zahvata u okviru tekuće izrade nacrta zoning plana područja posebne namjene “Aerodrom Trebinje”, saopšteno je iz Biroa Vlade Srpske za odnose s javnošću.\nVlada Republike Srpske na jučerašnjoj sjednici donijela je odluku o prenosu prava i odgovornosti za izgradnju i upravljanje budućim aerodromom na privredno društvo “Aerodrom Trebinje”.\nSastanku su prisustvovali predstavnici privrednog društva “Aerodrom Trebinje”, Ministarstva saobraćaja i veza, Ministarstva za prostorno uređenje, građevinarstvo i ekologiju, Instituta za građevinarstvo i ekologiju, Geodetske uprave, “Puteva Republike Srpske”, kao i više javnih preduzeća i institucija, uključenih u pripremu ovog projekta.\nTags: aerodrom Trebinje, Radovan Višković, sjednica, Vlada RS\n“Toma” izazvao veliku pažnju: Film za nedjelju dana gledalo 100.000 ljudi\nAmerički doktor tvrdi: Na ovim mjestima je najlakše zakačiti koronu


Moguće 10.000 novih radnih mjesta u industriji namještaja – Magazin Plus\nHome/Moguće 10.000 novih radnih mjesta u industriji namještaja\nUdruženje proizvođača namještaja Bosne i Hercegovine (BHUPN) uručilo je danas premijeru Federacije BiH Nerminu Nikšiću dokument tog udruženja „Akcione mjere“, čiji je cilj pokretanje razvoja industrije namještaja.\nČlanovi BHUPN će, kako se navodi u tom dokumentu, intezivno raditi na stvaranju povoljnih uvjeta privređivanja putem zahtjeva upućenih svim nivoima izvršne i zakonodavne vlasti, a koji se, među ostalim, odnose na smanjenje poreza i doprinosa, povećanje subvencija za otvaranje novih radnih mjesta, kao i da se hitno poduzmu mjere za radikalno suzbijanje rada nacrno i prodaje namještaja na pijacama bez fiskalnih računa.\n– Proizvodnja namještaja je jedna od grana koja treba da bude strateška u Federaciji BiH i kroz Vladu Federacije BiH ću učiniti zaista maksimalan napor da ovaj sektor zauzme odgovarajuće mjesto – istakao je Nikšić na konferenciji za novinare upriličenoj u kompaniji Sinkro d.o.o. u Hrasnici.\nNaglasio je da su u vezi s nekim predloženim mjerama već poduzete određene aktivnosti prema resornim ministarstvima, te da nekoliko stvari obuhvaćenih mjerama zaslužuju posebnu pažnju i da su u kontekstu Vladinih aktivnosti na suzbijanju sive ekonomije i rada nacrno.\nPredsjednik Udruženja Ramiz Grapkić je kazao da se procjenjuje da u ovom sektoru radi oko pet hiljada radnika nacrno, te da bi se uvođenjem predloženih mjera otvorila mogućnost povećanja broja uposlenih u sektoru i to oko 10.000 novih radnih mjesta.


Tiodorović: Tražićemo strože mere, svesti kontakte na minimum - Hit Radio Pozarevac\nIzvor: RTS, foto YTscreenshot\nMedicinski deo Kriznog štaba će i na narednoj sednici, zakazanoj za utorak tražiti najstrože mere, izjavio je za Radio Beograd epidemiolog Branislav Tiodorović. On je objasnio da je neophodno tokom naredne sedmice i sledećeg vikenda svesti kontakte na minimum.\n"Za 40 i više godina koliko radim, nisam se susreo sa ovakvom epidemijom, ona se ne može porediti ni sa jednom do sad. Primera radi, u ovom sadašnjem slučaju uključeni su lekari gotovo svih specijalizacija. Stanovništvo je takodje iscrpljeno. Ipak, realno i bez politizacije, mi smo ipak radili dobro, u ovakvim uslovima i više od očekivanog", naveo je član Kriznog štaba.\nTiodorović dodaje da je bilo i geršaka. "Kao najveće greške smatram zaražavanje u staračkim domovima i kritične situacije u julu, novembru i decembru", rekao je on.\n"Svaka epidemija ima svoj kraj, ali kada će do njega doći, zavisi od dve stvari: zdravstvenog sistema i odgovornosti pojedinca. Uz to, velika je stvar što su relativno brzo počele da se proizvode vakcine. Budemo li vakcinisali tri do tri i po miliona ljudi, uz one koji su već stekli imunitet, to će biti izmedju 60 i 80 odsto stanovništva i to će značiti da je epidemija pod kontrolom, a slučajevi zaraze da će biti samo sporadični", zaključio je Tiodorović.


Pančić: Ako su novinari najvažnija opozicija, onda je društvo u dubokom problemu\nU Šapcu je sinoć održana druga tribina u okviru „Zone Novog Optimizma“ pod nazivom „Opoziciono ili nezavisno novinarstvo?“.\nPred brojnom publikom na Gradskom trgu govorili su glavni i odgovorni urednik nedeljnika NIN Milan Ćulibrk, novinarka nedeljnika „Novi Magazin“ Jelka Jovanović, Hrvoje Zovko kao predsednik Hrvatskog novinarskog društva, zatim glavni i odgovorni urednik lista „Danas“ Dragoljub Draža Petrović, Sanja Kljajić iz Deutsche Welle-a, novinar nedeljnika „Vreme“ Teofil Pančić, dok je ispred agencije Beta govorila Zlata Kureš. Tribinu je i ovoga puta vodila novinarka Milica Kravić Aksamit.\n„Ako su novinari najvažnija opozicija, onda to znači da je naše društvo u dubokom problemu“ poručio je kolumnista „Vremena“ Teofil Pančić, dodajući da su novinari ključni opozicionari uvek kada u društvu vlada najveća represija.\nDa je stanje u društvu alarmantno kada je reč o slobodi medija i javnom iznošenju slobodne misli, potvrđeno je i na drugoj večeri „Zone Novog optimizma“ na Gradskom trgu, kada je početak tribine na desetak minuta omela grupa bliska vlasti, uzvikujući poznate parole na račun gradonačelnika Šapca.\nO tome zašto se mediji koji rade profesionalno nazivaju opozicionima i koliko je taj termin nepravilan, pričao je predsednik Hrvatskog novinarskog društva Hrvoje Zovko.\n„Novinarstvo mora biti neovisno, i u službi javnosti a ne vlasti ili opozicije“, kratko i jasno zaključio je on, dok je kritiku u vezi sa shvatanjem suštine novinarstva uputio opoziciji glodur „Danasa“ Dragoljub Draža Petrović, rekavši da se opozicija dosta „razmazila“, jer očekuje da mediji koji nisu režimski i kupljeni, budu automatski „njihovi“.\nOzbiljna diskusija potegla se na Gradskom trgu i u vezi sa finansijskim pritiscima na medije i učešćem države u vlasništvu mnogih kuća. Novinarka „Bete“ Zlata Kureš rekla je da zabrinjava činjenica što nema podataka o tome kako država “ulaže” u medije, odnosno koji su tokovi novca kojim se mediji kupuju i kontrolišu.\n„U svim nezavisnim medijima se oseća teška finansijska situacija, vlast se trudi da imamo što manje oglasa i na druge načine vrši udare na nas“, tvrdi novinarka nedeljnika „Novi magazin“ Jelka Jovanović .\nO ličnim borbama, sukobima unutar redakcije, ostavkama na Javnim servisima zbog cenzura govorili su novinarka Sanja Kljajić i novinar Hrvoje Zovko.\n„Ja sam kroz rad na „Dojče Veleu“ našla način da radim slobodno ali to nije rešenje za celu struku. Nezavisni i kvalitetni novinari moraju biti na javnim servisima“, istakla je bivša novinarka RTV-a Sanja Kljajić.\n„Ja sam se u HRT-u suočio sa cenzurom, kada je na vlast došao Karamarko i kada se vratio HDZ”, objasnio je nekadašnji urednik Javnog servisa u Hrvatskoj Hrvoje Zovko, koji je i dalje u radnom sporu sa bivšom firmom i suočava se za obiljnim pretnjama i tužbama zbog insistiranja na slobodnom izveštavanju.\nZaključak tribine „Opoziciono ili nezavisno novinarstvo”- Mediji pod pritiskom politike, bio je ipak optimističan, uz ohrabrenje da je potrebno vreme i rad da bi se izgradila slobodna misao u društvu. Zbog toga su otvoreni razgovori u gradovima, na trgovima, važni, a Šabac je retko mesto gde je to moguće.\n„Da nezavisni mediji nisu stalno insistirali na istini, ljudskim pravima, demokratksim principima, ovo društvo bi prekrila mahovina“, podsetio je Teofil Pančić.\n„Demokratija i sloboda medija nisu zapakovane stvari koje jednom dobijete i uvek imate. To je stalna borba“, opomenula nas je sinoć novinarka Zlata Kureš, upirući prstom u pravac kojeg treba da se držimo.\n„Zona Novog optimizma”, koju zajednički organizuju udruženje „Novi Optimizam“ i RTV Šabac, nastavlja se i večeras od 20 časova sa temom o političkom aktivizmu. Treća tribina „Građanski marš: Protesti u Srbiji- buđenje solidarnosti?!“ pokrenuće pitanje naše spremnosti da se uključimo kao društvo u donošenje odluka, bilo kroz udruženja, organizacije, pokrete ili partije, navode u najavi. Sve tribine možete pratiti i putem prenosa na Šabačkoj televiziji ili uživo na fejsbuk stranicama Novi optimizam i Danas.\nPolitički i ekonomski pritisci u vlasništvu medija ugrožavaju kosovsko novinarstvo\nBodrožić: Demistifikovati propagandu vlasti\nBusek: Državni mediji uvek pristrasni\nNovi optimizam Šabac Stanje u medijima\n← Konkurs za sufinansiranje medija u Kovačici poništen zbog bolesti članice stručne komisije\nU medijima 11 hiljada zaposlenih, novinari pretežno honorarci →


Konferencija: Neophodno zavisnike od droga nakon oporavka vratiti u društvo u punom kapacitetu - Društvo - Dnevni list Danas\nPočetna » Društvo » Konferencija: Neophodno zavisnike od droga nakon oporavka vratiti u društvo u punom kapacitetu\nKonferencija: Neophodno zavisnike od droga nakon oporavka vratiti u društvo u punom kapacitetu\nOporavak zavisnika nije završen onog trenutka kada izađu iz bolničkih prostorija, nego tada tek počinje, jer je neophodno da te ljude vratimo u društvo u punom kapacitetu kako bi mogli da ostvare sva svoja ustavna prava, poručio je direktor Kancelarije za borbu protiv droga Milan Pekić na današnjoj konferenciji povodom resocijalizacije zavisnika.\nOn je naglasio da u borbi protiv zavisnosti ne može da bude samo jedan organ, već da je potrebno da učestvuje celo društvo.\nKoordinator za institucionalna pitanja u Evropskom centru za praćenje droga i zavisnosti od droga (EMCDDA) Danilo Balota napomenuo je da Evropska strategija o drogama predviđa šest preporuka za proces oporavka zavisnika.\nPrema njegovim rečima, prvenstveno treba obučavati ljude koji rade sa zavisnicima, unaprediti rad među vršnjacima kroz radne grupe, ali i ukljanjati barijere i smanjivati stigme.\nBalota je objasnio da Strategija podrazumeva da donosioci odluka konsultuju bivše zavisnike kako bi bolje organizovali proces oporavka, ali da je njihovo uključivanje u rad škola, ipak, prenapredno i prerano, te da su konsultacije za sada dovoljne.\nKako bi se zavisnici potpuno integrisali u društvo potrebno je staviti poseban akcenat na žene i ukloniti barijere za lečenje i druge usluge koje one koriste, uključujući brigu o deci, poručio je Balota i dodao da je od posebnog značaja uvođenje principa nediskriminacije.\n„Potrebno je sastaviti veliku listu ljudi kojima je potrebna pomoć, da ona prepoznaje decu, mlade, stare koji već dugo koriste droge, osobe sa komorbiditetom, LGBT populaciju, zavisnike koji su roditelji, osobama sa hendikepom, izbeglice, beskućnike i seksualne radnike“, istakao je on.\nKako je rekao, psihološka podrška u kombinaciji sa lekovima dala je dobre rezultate u poslednjih 30 godina u lečenju zavisnosti.\nZaključak učesnika konferencije je da ovoj stigmatizovanoj grupi treba da se pruži posebna pažnja, a društvo treba da se edukuje da bude spremno da je prihvati.


Parlamentarna istraga o prodaji imovine Duvanskog kombinata Podgorica u stečaju trebalo bi da da odgovore i na pitanja u vezi sa sumnjama dijela javnosti o, eventualnim, mahinacijama vlasti zarad određenih privatnih interesa.\nStečajni postupak za Duvanski kombinat Podgorica je otvoren juna 2010. godine, a imovina koja uključuje objekte površine preko 20 hiljada kvadrata i više od 42 i po hiljade kvadratnih metara atraktivnog zemljišta u neposrednoj blizini Delta City-a, prodata je privatnom građevinskom preduzeću Zetagradnja za 13 miliona eura.\nOpozicija i značajan dio ukupne javnosti sumnjaju da se ovo preduzeće namjerno urušavalo da bi pojedinci koji čine spregu vlasti i privatnog kapitala ostvarili enormnu ličnu korist na štetu.\n„Samo nekoliko dana pošto je plan reorganizacije Duvanskog kombinata koji je predviđao ozdravljenje fabrike u roku od četiri godine donijeta je odluka da se proda kompletna imovina DKP. Potpuno je jasna neskrivena namjera da se planom reorganizacije ne ostvari ništa. Umjesto toga, pristupilo se prodaji imovine i lokacije Duvanskog kombinata na skandalozan način. Ubijeđen sam da je u pitanju kriminal ogromnih razmjera koji je državi nanio ogromnu štetu koja se mjeri stotinama miliona eura“, kazao je nezavisni poslanik, Velizar Kaluđerović.\nIako je javnost u Crnoj Gori, zbog jalovih rezultata rada prethodnih anketnih odbora prestala da vjeruje da će parlamentarna istraga dovesti do konkretnih, novih saznanja, ipak postoje određena očekivanja da će sa skupštinskim Anketnim odborom za Duvanski koji je juče zvanično počeo rad, nešto biti drukčije.\nFunkcioner vladajuće Demokratske partije socijalista i član Anketnog odbora, Predrag Sekulić sumnje opozicionara da je u prodaji imovine DKP-a bilo neregularnosti smatra neosnovanim.\n„Mislim da je dobro da imamo Anketni odbor i da sve sumnje budu odbačene, što i očekujem imajući u vidu dokumentaciju u koju sam imao uvid, ili da se potvrde sumnje kolega iz opozicije. Rekao bih da nema ničeg spornog u poslovanju Duvanskog kombinata u prethodnih deset godina, niti u onome što je bila dobra namjera države – da pokuša da kroz privatizaciju spase bar jedan dio proizvodnje DKP-a.“\nZa poslovanje Duvanskog kombinata posljednjih godina se vezuju brojne kontroverze. Špekulisalo se o namještanju njegove lokacije građevinskom lobiju, ali i o proizvodnji falisifikovanih svjetskih duvanskih brendova, a u par navrata su i brodovi sa njegovom robom zadržavani u međunarodnim lukama upravo zbog sumnji na šverc.\n„Na osnovu činjenica, sa punom odgovornošću tvrdim da je kriminalna hobotnica, još prije desetak godina počela da realizuje pakleni plan urušavanja Duvanskog kombinata i istovremeno korišćenje njegovih resursa za organizovani šverc cigareta. To, za epilog, ima situaciju u kojoj je Duvanski pred definitivnim aktom o likvidaciji koji bi po prirodi stvari, s obzirom da se bavi proizvodnjom akcizne robe, državi trebalo da obezbjeđuje godišnji prihod, samo na osnovu akciza, od stotinjak miliona eura. Umjesto toga, potoji mnogo razloga za sumnju da je sada na djelu organizovan šverc cigareta od čega država nema nikakve koristi“, rekao je Kaluđerović.\nFunkcioner vladajuće DPS i član Anketnog odbora, Predrag Sekulić zaključuje:\n„Ne postoji nikakva mogućnost da se u centru Podgorice, u Duvanskom kombinatu proizvode neke cigarete koje će se naći na tržištu mimo onoga pravila. Ti bi bila nevjerovatna stvar. Razumijem kolege iz opozicije koji u nedostatku političkih programa, pokušavaju da na ovaj način zabave građane ili ih možda uvedu u ono što oni sami zovu 'vruća jesen'.“